«ЖАҲОН БАНКИ» – ТАДБИРКОРЛАР ТАЯНЧИ - AUZ.UZ\n«ЖАҲОН БАНКИ» – ТАДБИРКОРЛАР ТАЯНЧИ\nКейингийилларда республикамизда, жумладан, вилоятимизда халқаро сармоядорлар учун кенг ҳуқуқий кафолатлар ва имтиёзлар яратилди. Бунинг натижасидачет эл инвестициялари билан фаолият юритувчи корхоналар сони кескин ортди. Эндиликда хорижий сармоядорлар ва халқаро молия муассасалари билан ҳамкорлик тадбиркорлар учун янгилик эмас. Қишлоқ жойларида ишбилармонликмуҳитини ривожлантириш мақсадида "Жаҳон банки"нинг имтиёзли кредит маблағларини ўзлаштиришга бағишланганбизнес форумида юқоридагилар ўз ифодасини топди.\nАндижон шаҳридаги Ёшлар марказидатадбиркорлик фаолияти билан шуғулланиш истагидаги ташаббускорлар учун ташкил этилган амалий семинарда дастлаб давлатимиз раҳбари томонидан эътибор, яратилган имкониятлар ҳақида сўз юритилди. Охирги уч йилда тадбиркорликни ривожлантиришга қаратилган 50 дан ортиқ қонун ҳужжатлари қабул қилинганлиги таъкидланди. Бу ўз-ўзидан ташаббускорлар сафининг кенгайишига хизмат қиляпти. Ҳозирда вилоятимизда 27 мингдан ортиқ кичик бизнес субъектлари фаолият юритаётган бўлса-да, қониқарли деб айтиш қийин.\nСоҳа вакиллари учун янада қулай имконият-лар яратилмоқда. "Жаҳон банки" томонидан қишлоқ хўжалиги йўналишида фаолият юритувчи субъектларни молиявий қўллаб-қувватлашга қаратилган лойиҳа амалиётга тақдим этилгани, алоҳида агентлик ташкил этилгани бежиз эмас. Бу маҳаллий банклар томонидан берилаётган кредитлардан анча фарқ қилади.\nҲукумат томонидан таклиф этилган лойиҳалар, қишлоқ хўжалигига йўналтирилган ташаббуслар қўллаб-қувватланади.Ўзбекистонда мева-сабзавотчилик, чорвачилик ва қишлоқ хўжалиги маҳсулотлари етиштириш ҳамда қайта ишлашга қаратилган 3 та лойиҳа амалга оширилди. Шу йилнинг апрелида тўртинчиси амалиётга татбиқ этилади. Улар учун1 миллиард АҚШ долларидан зиёд маблағ сарфланяпти. 1000 дан ортиқ иш ўрни яратилади.\nЁшлар ва хотин-қизлар тадбиркорлигига алоҳида эътибор қаратилаётгани, бизнес нафақат даромад топишга, шу билан биргааҳоли бандлигини таъминлашга хизмат қилиши зарурлиги, бошқа банклар билан ҳамкорликда ишлашга тайёр эканлиги билдирилди. Бу борада семинар иштирокчиларига керакли тавсиялар берилди.\nБугун вилоятимизда қишлоқ хўжалиги соҳасида катта тажриба мактаби яратилган. Бироқ молия муассасалари томонидан ажратилаётган маблағлардан самарали фойдаланилмоқда, деб айта олмаймиз. Агросаноат мажмуи ва озиқ-овқат таъминоти, боғдорчилик, иссиқхона ва чорвачиликниривожлантиришни молиявий қўллаб-қувватлаш ва соҳа истиқболи хусусида мутахассиларнинг фикрлари барчада қизиқиш уйғотди. Ўз ўрнида янги-янги ташаббусларга қанот бағишлади.\n– "Ҳамкорбанк"нинг молиявий кўмаги ва ўз маблағим ҳисобига 2018 йилда Польшадан 30 бош наслли қорамол олиб келиб, чорвачилик билан шуғулланяпман, – дейди Қўрғонтепа туманидаги "The speсial ole " масъулияти чекланган жамияти раҳбари, ёш тадбиркор Саидакбар Аҳмедов.\n– Семинар орқали кўп саволларимга жавоб топдим. Маблағ масаласида муаммога ўрин йўқлигини тушундим. Бугундан сутни қайта ишлашга йўналтирилган умумий қиймати 1 миллиард 600 миллион сўмлик лойиҳа устида ишлаймиз. Йил охирига қадар20 та иш ўрни яратамиз.\nАндижон туманидаги "Инсоф" фермер хўжалиги раҳбари Ойбек Алижонов пахта-ғалла етиштиришнинг ҳадисини олган. Соҳадаги ислоҳотлар уни изланишга бошламоқда.\n– 30 бош наслли қорамолни парвариш қилиш имкониятим бор, – деди у.– Маблағ масаласида имкониятларни эшитиб, ғайратимга ғайрат қўшилди.\nБизнес форуми дастури юзасидан Бўстон, Шаҳрихон, Олтинкўл туманларида ҳамда Андижон шаҳридаги йирик тадбиркорлик субъектларида тадбирлар бўлиб ўтди.


Басира Ўзбекистондаги “Илҳом” театри Абдулла Қодирийнинг “Калвак махсум кундалик дафтаридан” қиссаси асосида саҳналаштирган “Оқ лайлак, қора лайлак” саҳна асари москвалик томошабинлар эътиборига ҳавола қилди.\nБу спектакль илк бор 1998 йилда саҳна юзини кўрган эди. Унда Ўзбекистонда биринчи бор баччабозлик мавзуси саҳнага олиб чиқилган. Саҳна асарида бир ўсмирнинг иккинчисига бўлган туйғулари, ота ва фарзанд орасидаги тушунмовчиликлар, шариат қонунлари, Чор Россиясининг Туркистонга ўз қонунларини жорий эта бошлагани ёритилди.\nАсардаги воқеалар 20-асрнинг бошларида Тошкентнинг эски ва янги шаҳар қисмларида бўлиб ўтади. Спектакль Абдулла Қодирийнинг “Ўткан кунлар” ва “Бахтсиз куёв” асарларидаги айрим образлар билан тўлдирилган.\nМосквадаги Мейерхольд марказида бўлиб ўтган спектакль намойишини томошабинлар илиқ кутиб олди.\n“Мен бу театрнинг барча спектаклларини жуда яхши кўраман. Тошкентда бўлган пайтимда ҳам жуда яхши кўриб томоша қилардим. Яхшиямки, аввалги актёрлар бор ва улар ижод қиляпти. Кўпларининг маҳорати юксак”, - дейди томошабинлардан бири.\n“Оқ лайлак, қора лайлак” асарида бош қаҳрамон ролини мана 7 йилдирки, Бернар Назармуҳаммедов ижро этиб келмоқда.\n“Спектаклдаги кўпчилик йигитлар аввал ижро этмаган ролларни ўйнаяпти. Вақт ўтиши билан спектакль ҳам ўзича ўзгаради. Албатта, уни маромига етказиш қийин. Образга кириш кўп тер тўкиладиган машаққатдир. Ўйлайманки, аввалги ўйналган Маҳзум (спектаклнинг бош қаҳрамони) бугунга келиб айнан биз томошабинларга ҳавола этмоқчи бўлган Маҳзунга айланган”, - деди Б.Назармуҳаммедов.\nСпектаклга кириш чиптаси нархи 600-700 рубль эди. Бу бошқа спектакллар нархидан икки баравар қиммат бўлишига қарамай, тумонат томошабин йиғилди. Томоша ниҳоясида актёрлар бир неча дақиқалик олқишларга сазовор бўлди.\n“Илҳом” театри Москвада “Оқ лайлак, қора лайлак”дан ташқари яна икки спектаклини намойиш этди. “Илҳом”нинг кейинги юбилей гастроли Вена ва Лондонда бўлиб ўтади.


Жанубий Корея давлатида кўчмас мулк қийматини баҳолаш | "Ахборотнома" илмий-амалий журнали\nHome » Жанубий Корея давлатида кўчмас мулк қийматини баҳолаш\nЖанубий Корея давлатида кўчмас мулк қийматини баҳолаш\nКорея Республикасида 60-йилларнинг бошларидан бошлаб тезкор шаҳарсозлик (урбанизация) ва ундан кейин шиддат билан саноатлаштириш жараёнлари бошланган. Урбанизация даражаси 1960-йилларда 37,0 фоиз бўлган бўлса, 2013 йилга келиб, 91,6 фоизни ташкил этди. Саноатлаштириш шу даврларда 36,8 фоиздан 94,0 фоизга кўтарилган. Саводхонлик даражаси 77,0 фоиздан 97,9 фоизга юксалган.\nЖанубий Кореянинг ер сиёсати шаҳар ерларини ва турли хил шаҳар муаммоларини, масалан, ер нархининг кўтарилиши, ерларнинг спекуляцияси ва шаҳарларнинг парчаланиши каби иқтисодий муаммоларни ҳал қилиш орқали иқтисодий ривожланишни қўллаб-қувватлаган.\nЖанубий Кореяда барча иқтисодий ривожланиш давлат инфратузилмаси, уйлар ва ишлаб чиқариш фабрикаларини қуриш учун ерни ўз вақтида мақбул нархларда беришдан бошланган.\nШаҳарсозлик ривожланишининг аксарияти ерларнинг нархи ва спекуляцияларнинг кескин ошишига олиб келган, бунинг натижасида шаҳар ободонлаштириш ва жамоат лойиҳалари учун зарур бўлган ер участкаларини олиш катта молиявий юкларга олиб келган.\nБарқарор иқтисодий ривожланиш учун Кореяда ернинг нархини баҳолаш тизимини ва компенсация тизимини, шунингдек ер ахборот тизимини яратиш зарурияти пайдо бўлган.\nКўчмас мулк масалалари билан боғлиқ норматив-ҳуқуқий ҳужжатлар ва ахборот тизимлари ишлаб чиқилиши\nЕр билан боғлиқ бўлган муаммолар ечимини хал этиш мақсадида норматив-ҳуқуқий база узвий шакллантирилган. Чунончи:\n1948 йилда “Фермер хўжаликларини ислоҳ қилиш тўғрисида”ги қонун;\n1950 йилда “Ер солиғи тўғрисида”ги ва “Ер кадастри тўғрисида”ги қонунлар қабул қилинди;\n1961 йилда Мулк солиғи жорий этилди;\n1962 йилда “Шаҳарсозлик тўғрисида”ги қонун;\n1968 йилда “Ерни тортиб олиш тўғрисида”ги ва “Ерни тартибга солиш тўғрисида”ги қонунлари;\n1972 йилда “Баҳолаш тўғрисида”ги, “Миллий ҳудуддан фойдаланиш ва бошқариш тўғрисида”ги ва “Ерни сақлаш ва ундан фойдаланиш тўғрисида”ги қонунлари, “Ер нархи тизими (компенсация) стандарти”;\n1973 йилда “Кўчмас мулкни баҳолаш тўғрисида”ги қонун (гаров);\n1975 йилда “Уй-жой қурилишини рағбатлантириш тўғрисида”ги қонун қабул қилинди;\n1978 йилда Ер нархларининг стандарт тизимини бутун мамлакат бўйлаб кенгайтириш амалга оширилган;\n1980 йилда “Уй-жойларни ривожлантиришни рағбатлантириш тўғрисида”ги қонун қабул қилинди. 5 миллионта уй-жой қурилиши режаси тузилди;\n1989 йилда “Ерга давлат эгалик қилиш концепцияси” (“Ерга эгалик қилиш тўғрисида”ги қонун, “Ривожланиш харажатлари тўғрисида”ги қонун, “Ер қийматини ошириш бўйича солиқ тўғрисида”ги қонун), “Ер солиғи тўғрисидаги муфассал қонун” қабул қилинди. Мулкни рўйхатга олиш мажбурияти ва давлат томонидан эълон қилинган ер нархлари тизими жорий этилди.\n1993 йилда Ярим қишлоқ хўжалиги зоналари бўйича ер сиёсати ишлаб чиқилди;\n1994 йилда “Ҳақиқий исм-номларни рўйхатдан ўтказиш тўғрисида”ги қонун қабул қилинди;\n1996 йилда Ер участкаларига асосланган ахборот тизими (PBLIS) ишлаб чиқилди;\n1997 йилда Ерни бошқариш ахборот тизими жорий этилди.\n2002 йилда “Ер компенсацияси тўғрисида”ги қонун қабул қилинган;\n2003 йилда Кореянинг ер тўғрисидаги ахборот тизими (KLIS) жорий этилди;\n2005 йилда Уй-жой нархларини эълон қилиш тизими жорий этилди;\n2006 йилда Кўчмас мулкка нисбатан муфассал солиқ ўрнатилди. Кўчмас мулк битими тўғрисида хабар бериш тизими жорий этилди;\n2014 йилда Корея кўчмас мулкни бошқариш тизими (KRAS);\n2015 йилда Э-кўчмас мулк нархлари тизими ҳамда Сунъий интеллектга асосланган нархлаш тизими жорий этилди.\nКўчмас мулк битими тўғрисида хабар бериш тизими\nКўчмас мулк битими тўғрисида хабар бериш тизими жорий этилиши натижасида, 2006 йилдан кўчмас мулк бозорини мажбурий тартибга солиш, бозор сотуви нархлари бўйича ҳукуматга ҳисобот бериб бориш йўлга қўйилди. Мазкур онлайн ҳисобот тизими орқали жисмоний шахслар ёки риэлторлар онлайн савдолар тўғрисида хабар беришади. Бу тизим нархларнинг ишончлилигини автомат равишда диагностика қилиб бера олади. Доимий статистика ва бозор нархини таҳлил қилиш имкониятини беради. Маълумот алмашиш тизими сифатида тегишли ташкилотлар (масалан, Олий суд, Миллий солиқ хизмати) билан ахборот алмашинувини таъминлайди. Ушбу тизим юқори ва паст нархлар ҳолатлари, аниқ қийматли ва сохта нархлар тўғрисидаги ҳисоботларни шакллантириб беради.\nКўчмас мулкнинг электрон контракт тизими\nКўчмас мулкнинг электрон контракт тизими 2016 йилда ишлаб чиқилган бўлиб, унинг мақсади битим тузилган сана ва ҳисобот санаси ўртасидаги тафовут туфайли юзага келган вақт этишмовчилигини бартараф этади (Кореяда кўчмас мулк билан боғлиқ битимлар шартнома имзоланган кундан бошлаб, 2 ой ичида “Кўчмас мулк битими тўғрисида”ги қонунга биноан рўйхатга қўйилиши керак), шунингдек, нотўғри нархлар ҳисоботини олдини олиш мақсадида бозор шаффофлигини оширади. Мазкур тизим қоғозсиз электрон шартномаларни тузади, яъни электр қурилмалар (планшет, компъютер, смартфон) орқали шартномалар худди юзма-юз тузилади. Ваколатли орган (электрон провайдер) томонидан электрон ҳужжат хизмати тақдим этилади (масалан, электрон ҳужжатларни олиш, муомалага чиқариш, сертификатлаш). Тизим кўп томонлама алоқадор тизимлар билан ўзаро боғланган, масалан, KLIS тизимига фақат лицензияланган амалиётчи бўлган кўчмас мулк агентларига фойдаланиш имконияти берилади. Миллий ер ахборот тизими (NLIS) автоматик равишда шартнома тузиш учун ер, бино ва ердан фойдаланиш режаси бўйича зарур маълумотларини киритади. Лизинг битимлари тўғрисида ахборот тизими билан автоматлаштирилган бошқарув жараёни, яъни уйни ижарага олишга ариза қабул қилиш ва авторизация учун боғланган.\nКореянинг ер ахборот тизими\nМаълумки, кўчмас мулк бозорининг шаффофлиги ҳукуматга бозорни тушунишга ва шу билан сиёсатнинг самарадорлигини оширишга, кўчмас мулк спекуляцияси, шаҳарларнинг бузилиши ва шу каби бошқа муаммоларни камайтиришга имкон беради. Кореяда “Ер кадастри тизими”, “Ерни рўйхатга олиш тизими” ва “Ер нархини баҳолаш тизими” биргаликда “Ер ахборот тизими”ни ташкил этади.\nКореянинг Ер баҳоси тўғрисида оммавий эълон қилиш тизими ва Ер нархини баҳолаш тизими ҳақида айтадиган бўлсак, Кўчмас мулк нархини баҳолаш тизимида қуйидаги турлар бўйича нархлар белгиланади:\n- расмий равишда эълон қилинган ер участкалари учун ер нархи;\n- расмий равишда якка тартибдаги участкаларнинг ер нархи;\n- бир хонадонли уй-жойлар нархи;\n- кўп хонадонли уй-жойлар нархи.\nКўчмас мулк нархларининг расмий эълон тизимида расмий равишда эълон қилинган ер нархи ва расмий равишда эълон қилинган уй-жой нархи акс этади. Бунда, расмий равишда эълон қилинган ер нархи белгиланишида эталон сифатида олинган тавсия участкаси (келгуси матнларда – “Эталон лот” деб юритилади) ва нархланадиган алоҳида участка (келгуси матнларда – “Индивидуал лот” деб юритилади) таққосий кўриб чиқилади. Худди шундай, расмий равишда эълон қилинган уй-жой нархи белгиланишида бир хонадонли ва/ёки кўп хонадонли уй-жойлар бўйича “Эталон лот” ва “Индивидуал лот” таққосий кўриб чиқилади.\n“Эталон лот”ларнинг аниқланиши\n“Эталон лот”лар Корея Республикасининг Ер, инфратузилма ва транспорт вазирлиги (MOLIT), Корея баҳолаш комиссияси (KAB) ва сертификатланган давлат баҳоловчилари томондан аниқланади. “Эталон лот”ни танлаш ва бошқариш қуйидагича амалга оширилади. Демак, дастлаб (1-қадам) ҳудуд таҳлил қилинади. Ҳудуд таҳлили деганда стандарт фойдаланиш, нарх даражаси ва ушбу ҳудудда жойлашган ернинг нархлари ўзгариш тенденцияси, маълум бир майдон бўйича ушбу ернинг нарх даражасига таъсир қилувчи омилларни ўрганиш ва таҳлил қилиш тушунилади. Сўнг, (2-қадам) “Эталон лот”ни танлаш стандартлари кўрилади, (3-қадам) Лотни тақсимлаш стандартлари кўрилади, (4-қадам) Лотни тақсимланишига корректировка киритилади; (5-қадам) Лот танлаш кўриб чиқилади ва (6-қадам) “Эталон лот” аниқланади.\nШундан сўнг, Текшириш ва “Эталон лот”нинг нархини ҳисоблаш қуйидагича амалга оширилади: тайёргарлик кўрилган бирликлар таҳлил қилинади ва тайёргарлик кўрилган бирликлар танланади. Сўнг стандартли таққослаш жадвали тайёрланади: гедоник нарх модели қўлланади, нарх мултипликатори кўриб чиқилади ва нарх мултипликаторининг чегирмаси қўлланилади. Бу жараёнлар Корея баҳолаш комиссияси томонидан амалга оширилади.\nМасалан, бир хонадонли уйнинг “Эталон лот”и қандай қилиб танланади? “Эталон лот”ни танлашга масъул бўлган шахс, бир хонадонли уйни танлашда тегишли стандартларни ҳар томонлама акс эттирган ҳолда, маҳаллий давлат ҳокимияти ва бошқаруви органларининг мансабдор шахслари билан маслаҳатлашгандан сўнг қуйидаги мезонлар бойича уни танлайди:\n- қўшни ҳудуддаги уй-жой нархлари даражасини кўрсатиши мумкин бўлган стандарт уй-жой бўлиши;\n- қурилиш ва ер хусусиятларининг энг юқори частотасига эга бўлган стандарт уй-жой бўлиши;\n- уй-жой сифатида барқарор фойдаланишга эга бўлган бўлиши ва бир хил шароитда фойдаланганда узоқ вақт давомида ишлатилиши мумкин бўлган стандарт уй-жой бўлиши;\n- жойлашган ерини осон аниқлаш ва шу ҳудуддаги бошқа уй-жойдан осонгина ажратилиши мумкин бўлган стандарт уй-жой бўлиши лозим.\n“Индивидуал лот”ларнинг аниқланиши\n“Индивидуал лот”лар маҳаллий ҳокимликлар томондан аниқланади. Бунда, (1-қадам) “Индивидуал лот”нинг хусусиятлари ўрганиади, (2-қадам) Таққосланадиган “Эталон лот” танланади, (3-қадам) Стандартли таққослаш жадвалининг мултипликаторидан фойдаланилади, (4-қадам) “Индивидуал лот”нинг нархлари ҳисобланади ва (5-қадам) “Индивидуал лот”нинг нархлари синовдан ўтказилади.\nМиллий ва маҳаллий солиқлар\nКореяда кўчмас мулк солиғи ҳақида айтадиган бўлсак, Кореяда 14 хил турдаги миллий солиқлар жорий қилинган. Булар: даромад солиғи; фойда солиғи; қўшилган қиймат солиғи; транспорт-енергия-екологик солиқ; танланган акциз солиғи; ичимлик солиғи; муҳр солиғи; қимматли қоғозлар билан боғлиқ операциялар учун солиқ; таълим солиғи; мерос солиғи; ҳадия солиғи; кўчмас мулкка эгалик қилиш учун солиқ; қишлоқни ривожлантириш учун махсус солиқ; импорт солиғи.\nШунингдек, Кореяда 11 хил турдаги маҳаллий солиқлар мавжуд бўлиб, булар: эгалик солиғи; маҳаллий даромад солиғи; мулк солиғи; автомобил солиғи; маҳаллий таълим солиғи; маҳаллий истеъмол солиғи; тамаки истеъмоли солиғи; рўйхатдан ўтиш ва лицензия солиғи; дам олиш учун солиқ; маҳаллий ресурслар ва қурилмалар солиғи; фуқаролик (резидентлик) солиғи.\nКорея баҳолаш комиссиясининг ахборот тизимлари тузилмалари\nКорея баҳолаш комиссиясининг ахборот тизимлари (АТ) стратегияси АТ инфратузилмаси, ахборот хавфсизлиги ва АТни бошқариш соҳасидаги стратегик вазифаларини бажариш орқали кўчмас мулкка оид кенг қамровли ахборот тизимларини тақдим этиш, ўз ёндашувларини амалга оширишга эришишда АТни қўллаб-қувватлашдан иборатдир.\nКорея баҳолаш комиссияси фаолиятида АТларни қўллаб, 2018 йилга келиб, ахборотлаштириш жараёнини стандартлаштиришга, ахборот тизимларининг иш фаолиятини бошқариш тузилмасини стандартлаштиришга, маълумотлар стандартлари ва ахборот ресурсларини бошқариш тизимининг жорий этилишига эришди.\nКорея баҳолаш комиссияси фаолиятидаги архитектурада рўйхатдан ўтган ва бошқариладиган маълумот манбаларининг 1000 тури мавжуд. Жорий этилганга 5 йилдан ошиқ бўлган 23 та ахборот тизимларидан фойдаланилмоқда. Репликация қилинадиган веб-сайтларни бошқариш учун хизматлардан фойдаланишга асосланган кенг қамровли мета-маълумотлар билан таъминланган. Ахборот ресурсларини таҳлил қилиш орқали бюджет иқтисод қилинган, яъни операцион ҳаражатлар 300 минг АҚШ долларига камайган, қурилмалар нархи бўйича 176 минг АҚШ доллари иқтисод қилинган.\nКорея баҳолаш комиссияси фаолиятга боғлиқ жами 76 корхоналарнинг бизнес жараёнлари: 35 давлат корхоналарининг бизнес жараёнлари ва 41 ички корхоналар бизнес жараёнлари билан тизимлар орқали ахборотлар айирбошланади. Корея баҳолаш комиссиясининг маълумотлар базасида кўчмас мулк нархлари ва асосий давлат рўйхатга олиш бўйича тахминан 800 миллионта ҳолат амаллари мавжуд.\nКўчмас мулк нархи бўйича маълумотлар базасида кўп хонадонли турар-жой бинолари нархлари тўғрисида эълонлар, кўчмас мулк маълумотлари мустақил равишда ёки MOLIT орқали йиғилади. Асосий давлат рўйхатга олиш маълумотлар базасида маълумотлар MOLIT, Кореянинг Олий суди ва бошқа органлар билан маълумот алмашишнинг яхлит тузилмаси орқали турли хил давлат реестрлари маълумотлари тўпланади.\nКўчмас мулк битимлари тўғрисидаги ҳисобот тизими кўчмас мулкка нисбатан адолатли солиққа тортишни таъминлаш, бозор ҳолатини таҳлил қилиш, фирибгарлик, солиқ тўлашдан бўйин товлаш ва шу каби ноқонуний фаолиятнинг олдини олиш, кўчмас мулк сотувчилари ва харидорлари ўртасида маълумотларнинг бошқачалигига чек қўйиш учун хизмат қилади. Масалан, кўчмас мулк олди-сотти шартномаси тузилганда, битим тафсилотларини бошқариш ва улардан фойдаланиш учун битим тузган томон шартноманинг санаси, объекти тўғрисидаги маълумотларни (манзили, таснифи ва ҳоказо) ҳақида маълумотларни бериши керак. Кўчмас мулкнинг барча турлари: уй, ер, савдо биноси ва ҳоказолар ҳақидаги битимларнинг адолатли ва ошкоралиги таъминланади. Мазкур тизимда тегишли давлат органлари қуйидаги вазифаларни бажарадилар:\nMOLIT: методик ва қонунчилик томонидан тартибга солиш вазифасини;\nМаҳаллий ҳокимият: тизимни бошқариш (ҳисоботни қабул қилиш ва ишлов бериш, жаримани тўлатиш ва бошқалар) вазифасини;\nКорея баҳолаш комиссияси: хабар қилинган маълумотларни бошқариш ва ҳисоботларни яратиш вазифасини.\nУшбу тизим жорий этилганлиги натижасида Кореяда ошкора битимларни амалга ошириш ва адолатли солиққа тортиш ҳамда ноқонуний фаолиятни текшириш имконияти пайдо бўлди. Жамоат учун очиқ маълумотларнинг қулайлигини ошириш (барча олди-сотти нархлар), ҳисобот маълумотларини қўллаган ҳолда турли хил статистик маълумотларни ишлаб чиқариш орқали бу соҳада олиб бориладиган сиёсатнинг самарасини кучайтиришга эришилди.\nЕр нархини баҳолаш жараёнлари\nКореяда расман эълон қилинган ер нархини баҳолаш қуйидаги жараёнлардан иборат:\n1) “Эталон лот” ер хусусиятларини суратга олиш ва танлаш;\n2) “Эталон лот” нархи ва ер хусусиятларидан фойдаланган ҳолда нархни корректировка коеффисиентини яратиш;\n3) “Индивидуал лот” хусусиятларини кўриб чиқиш ҳамда ер хусусиятларини “Эталон лот” ва “Индивидуал лот” ўртасида таққослаш;\n4) “Эталон лот” объекти ва “Индивидуал лот” объектининг ер хусусиятлари ўртасидаги фарқига қараб “Нархларни тартибга солиш коеффициенти”ни қўллаш;\n5) Расмий равишда эълон қилинган ер нархи = “Эталон лот” нархини “Нархларни тартибга солиш коеффициенти”га кўпайтириш.\nКореяда мавжуд тизимда ерларнинг тавсифи ноябрь-февраль ойларида (2018.21.11. ~ 2019.09.02, деярли 80 кун ичида) “Эталон лот”лар бўйича 1050 нафар сертификатланган баҳоловчилар, “Индивидуал лот”лар бўйича 1562 нафар маҳаллий ҳокимият ходимлари томонидан ўрганилади. Бунда, лотлар бўйича мавжуд ҳужжатлари кўриб чиқилади ва жой майдонлари ўрганилади. Ер участкаси рақами, ернинг тоифаси, зона ҳудуди, ердан фойдаланиш, топография, участканинг шакли, жиҳати, атрофдаги йўл ҳолати ва ҳоказолардан (жами 23 турдаги маълумотлар турларидан) иборат деярли 33,1 миллион тўпламда лотлар (0,5 миллионта “Эталон лот”лар ва 32 миллионта “Индивидуал лот”лар) тизимда мавжуд.\nКореядаги ерларга нисбатан юқорида қайд этилган 23 хусусиятли маълумотлар қуйидагилардир: (1) Тартиб рақами, (2) Манзил, (3) Кадастр рақами, (4) Ер тоифаси, (5) Майдони, (6) Зона, (7) Туман, ҳудуд, (8) Чекланган ҳудуд тури, 9) Шаҳарсозлик режаси, (10) Қишлоқ хўжалигига мўлжалланган ер ҳолати, (11) Тупроқ ҳолати, (12) Майдонни қайта ташкил этиш, (13) Ўрмон, ўсимликлар ҳолати, (14) Ердан фойдаланиш тури, (15) Топография, (16) Участка шакли, (17) Асос, (18) Туташган йўл, (19) Асосий йўлдан масофа, (20) Магистрал / темир йўллардан масофа, (21) Номақбул объектлардан масофа, (22) Лойиҳани ишлаб чиқиш усули, (23) Лойиҳани ишлаб чиқиш босқичи.\nБарча ер участкалари харитага киритилиб, уларнинг тури, шакли доимий равишда таҳлил қилинади ва янгиланади. Кореяда ернинг геометрик шакли (масалан, тўртбурчаклар, трапезоид, ва бошқалар) алоҳида аҳамиятга эга бўлиб, у нархга таъсир қилади. Умуман олганда, ер участкасининг барча 23 омиллари нархга таъсир қилади ва тизимга кўпайиш ёки пасайиш коэффициентлари сифатида киритилган (1.00, 0.48, 0.75 ва бошқалар).\nҲозирги вақтда Корея дронлар ёрдамида, ҳудуднинг фотосуратлари ва бошқа усуллар орқали ерларни таҳлил қилиш ва ҳисобга олиш бўйича автоматлаштирилган тизимга ўтмоқда.\nКореяда илгари, ер кадастри тизими қўлда ўрганилиб, дала тадқиқотларига асосланган эди. Ҳозирги вақтда геофазовий ахборотлар қўлланилиши орқали ишлар такомиллаштирилган. Номувофиқликларга чек қўйилиб, назоратчи инспекторларнинг субъектив фикрларини камайтирди. Ходимларнинг вақтини тежаш ва иқтисодий самарадорликни оширишга эришилган. Кўчмас мулк соҳасида давлатнинг қонуний бошқаруви ва фаолиятининг ошкоралигини оширишга ҳисса қўшди.\n("Ахборотнома" илмий-амалий журналининг 3/2019-сонида чоп этилди)


10 сабоқ: Дольче ва Габбанадан ҳаёт ва услуб тўғрисида | LifeHaq.uz\n1. «Биринчи қоидамиз: ҳеч қандай қоида йўқ».\n«Энг аввало эркинликни танланг. Ҳар ким уни бахтли қиладиган кийимни кийиши лозим. Биз истаган нарса – аёл ўзини осонлик билан соҳибжамол деб ҳис қилиши учун имкон яратиш».\n2. «Буюмни буюм” қиладиган нарса – қиёфа. Софи Лорен қандай сумкада тутгани кимнинг эсида? Бироқ унинг декольтеси барчанинг ёдида».\n«Кийим орқали индивидуаллигингизни кўрсата оладиган қандадир ўзига хос детални топинг. Бу кичик бир нарса бўлиши мумкин, бироқ айнан у сизни ажратиб кўрсатиши керак».\n3.«Кийим ҳамма нарсага таъсир қилади: ҳазилни тушунишдан тортиб, ўз-ўзини қабул қилишгача».\n«Аёллар эртакда яшаш, малика бўлиш, чиройли кийим ва тожлар кийиб юришни истайдилар, – дейди ишонч билан Доменико. – Одамлар аъло даражада кўринишини истаймиз, чунки ташқи кўриниши ҳақида ҳушомад эшитганда ўзингга бўлган ишонч ортади. Бу ҳис доим сиз билан бирга бўлсин».\n4. «Чиройли ич-кийим – хушбичимлик гарови. Бу ўз танангизни ҳурмат қилиш масаласи».\n«Моделни чиқиш учун кийинтираётганимизда унга шойи ва жимжима матодан тикилган ичкийим берамиз. Сиз Италия жанубидаги аёлни ҳеч қачон аёллар ич кийимисиз кўрмайсиз. Ҳеч қачон».\n5. «Ҳар бир аёлнинг кичик қора кўйлаги ва ҳайратланарли аксессуарлари бўлиши керак. Бу оддий кўринишни ўзига хосликка айлантиради.\n«Масалан, бир жуфт ингичка пошнали туфли, тошлар билан безатилган кеча учун мўлжалланган клатч ва кундузги образ учун Miss Sicily сумкаси».\n6. «Трендларни эмас – ўзингизга ярашадиган нарсани изланг».\n«Урфдаги кийимни эмас, аслида ўзингга керакли нарсани топиш анча муҳим саналади. Устингдаги кийимни ёқтирсанг, кийим ҳаётийлик касб этади. Мода – кўп ҳолларда сунъий. Ҳатто балиқчи ҳам кучли бўлиб кўриниши мумкин».\n7. «Жозибадорлик ва нозиклик рамзи саналган корсетга эътибор қаратинг. Қоматингиз шаклидан фойдаланинг»\n«Агар корсет кийсангиз, ўлчовингиз кўрсаткичи биттага камаяди. У юқорида бўлиши керак бўлган нарсани кўтариб, танани идеал кўринишга олиб келади», — дейди Дольче. Ингичка бел, кўтарилган кўкрак ва айлана шаклидаги бўкса хосил қиладиган “сицилиялик бева”нинг қора кўйлаги Ушбу дуэтнинг барча учун машҳур буюмлари сифатида танилгани бежиз эмас.\n8. «Ҳасад қилсангиз, улғаймайсиз. Завқланиш ва ён беришни билиш керак»\n«Эски суратларингни кўриб, ўтмишдаги ўзингни ёқтирмайдиган ҳолатлар ҳам бўлади. Шундай бўлганига шукр! Бу ривожланаётганимизни англатади».\n9. «Муҳими – ўзингизни табиий ва дадил ҳис этиш».\n«Оддий оқ кўйлакда ҳам жозибали кўриниш мумкин. Гап ўзингизни тутиш, кўз қарашлари, имо-ишорада, кийимда эмас. Ўзимизни Наоми, Жизель, Клаудия каби тутишни ўрганиш керак. Айнан ақл ва тананинг ўзаро мунаосабати асосий ҳисобланади. Бари ақлга боғлиқ».\n10. «Чиройли бўлиш учун идеал бўлиш шарт эмас».\n«Кўринишингизнинг фақат бир томонигина ҳақиқатан ҳам жозибадор бўлиши мумкин. Шахсан менга идеал бўлмаган аёллар ёқади. Масалан, мен бурни катта аёлларни ёқтираман. Бурун бу – характер. Кўпгина аёллар бурунларини тўғирлашни исташади, менга келсак, катта бурун мени мафтун этади».\n05/10/2020 09:40:17 2900 0 Манба: https://www.adme.ru


Россиянинг Шимолий Осетия республикасида кеча 300дан ортиқ одамни гаровга олган жанггарилар бугун бир нечта аёл ва болаларни озод қилди.\n26 феврал 2021, Тошкент вақти: 06:59\nАхборот агентликлари хабарига кўра, камида 26 аёл ва бола, жумладан чақалоқлар ҳам қўйиб юборилган.\nМилиция ходими қўйиб юборилган чақалоқлардан бирини машинага олиб келди.\nҚуролли гуруҳ Шимолий Осетиянинг Беслан шаҳрида бугун иккинчи кун одамларни гаровда ушлаб турибди.\nМазкур воқеада қанча одам нобуд бўлгани ҳақида турли маълумотлар тарқатилмоқда. Шимолий Осетия Ички Ишлар вазири Казбек Дзантиевга кўра, воқеада 12 фуқаро нобуд бўлган.\nОдамларни гаровга олганлар кимлиги ва улар нима сабабдан бу ишга қўл ургани ҳозирча номаълум.


Истамбул – сирлар шаҳри - zarnews.uz\nИслом маркази, Мавлавия тариқати ва дарвешлар пойтахти, фан ва маданият ўчоғи Кўниядан сирлар шаҳри Истамбулга келдик. Истамбулда ҳам табаррук зотлар қабрини, тарихий маконларни зиёрат қилдик.\nБугунги суҳбатимиз қадим шаҳар Истамбул ҳақида бўлади.\nЎзбекистон туркларнинг Ота юрти\n* Нега Туркистон бизнинг диёр, аммо бошқа бир давлат Туркия деб аталади?\n* Нега турклар Ўзбекистонни Ота юрт дейди?\n* Нега турклар ўзларини Усмонли турклар дейишади?\nТуркияга сафар қилар эканман, менда шу ва шунга ўхшаш минглаб саволлар бор эди. Сафар давомида ана шу саволларга жавоб изладим.\nСобиқ шўро замонида капиталистик давлатларга боришни ўйлашнинг ўзи даҳшат эди. Бу ҳақда гапириб ҳам бўлмасди. Чет элга бордим деб кериладиган мансабдор одамларнинг социалистик лагердаги Болгария, Руминия, Чехословакия, Польша, ГДР каби давлатларга бориб-келиши ҳам катта гап эди. Капиталистик лагердаги Туркияга бориш у ёқда турсин, у ҳақда юрак ютиб гапириш ҳам хатарли эди…\nИстиқлол туфайли қанча юртдошларимиз АҚШ ва Япониядан тортиб, Жанубий Кореягача, Англия, Франциядан тортиб Осиё ҳамда араб давлатларигача эмин-эркин бориб келмоқдалар. Туркияга эса ҳар ҳафта бориб келадиганлар, дам олиб келаётганларнинг ҳисоби йўқ.\nЮрт эгаларининг Мустақилликдан кейин Туркияга тез-тез сафар қилиши, Туркия давлат ва ҳукумат раҳбарларининг юртимизга қилган ташрифлари икки мамлакат ўртасидаги қадимий ришталарни тиклади, икки туркий элни янада жипслаштирди. Айниқса, Эрдўған ва Мирзиёев жанобларининг ака-укадек самимий муносабатлари икки халқнинг бир-бирига меҳрини зиёда қилди.\nЭнди саволларга жавоб ахтарсак\nЖануб томон XI асрда силжий бошлаган Ўрта Осиёда яшаётган туркларнинг бир шохобчаси Салжуқ бошчилигида Форсда жойлашиб қолиб, 1055 йилда Бағдодни босиб олди. Иккинчи шохобчаси – ғурийлар Қобулни эгаллаб, у ерда ўз ҳокимиятини ташкил этдилар. Бошқа бир кичик шохобча Форс ва Ироқ орқали ўтиб, мўғуллар истилоси даврида Фурот дарёсининг юқори қисми соҳилларида маълум вақтгача қарор топдилар.\nМовароуннаҳр ва Хуросонда яшовчи ўғуз туркларининг Қай (қайиғ) уруғига мансуб қавм Эртўғрул бошчилигида Xlll асрнинг йигирманчи йиллари - мўғуллар истилоси даврида Кичик Осиёга бориб, салжуқийларнинг Кўния султонлиги ҳудудида мустақил беклик ташкил қилишган. Эртўғрул беклик бошқарувини 1281 йилда ўғли Усмон Ғозийга топширган. Бу беклик 1299 йилда ўзини мустақил давлат деб эълон қилган. Кейинчалик бу давлат Усмонли турк султонлиги номи билан дунёга танилиб, ўрта асрларда жаҳондаги энг қудратли давлатга айланган. Усмонли турклар бу даврда бу ёғи Маккаю Мадинадан нарёғи Австриягача ҳукмронлик қилган. Бугунги кунда Эрон, Ироқ деб аталган ерлар, Қрим-у Молдавиялар, Польша-ю Чехияларнинг ҳаммаси, Азов денгизи, Қора денгиз, Мармар денгизи, Қизил денгиз, ҳатто Волга соҳилларигача уларнинг мулки бўлган.\nСулола вакиллари ўзларини аввал бек (бей), сўнгра Мурод I дан бошлаб султон деб атаганлар, кейинчалик (Салимдан бошлаб) энг юқори диний унвон - халифа унвонини ҳам ўзларига қўшиб олганлар.\nУсмон Ғозий (1290-1326 йиллар) усмонийлар давлатининг асосчиси ҳисобланиб, унинг номини турклар ҳозир ҳам ҳурмат билан тилга оладилар.\nБу шаҳар жуда қадимий бўлиб, минг йиллар давомида Рим ва Византия империясининг пойтахти ҳисобланган. Ҳукмдор Константин шарафига асрлар давомида Константинополь номи билан юритилган шаҳар насронийлик динининг ҳам маркази ҳисобланган. Бу шаҳарда энг йирик Авлиё София (Аё София) собори фаолият юритган. Фотиҳ Муҳаммад 1453 йилда шаҳарни забт этгач, насоролар маркази ислом маркази бўлишини ният қилиб, унга Исломбўл деган ном берган ва бу ном асрлар оша Истамбулга айланиб кетган.\nИстамбулни Қора денгиз ва Мармар денгизлари ўраб туради. Улкан шаҳар ўртасида Босфор бўғози ўзгача манзара касб этади. Теварак-атрофи сув билан қопланган шаҳар дунёнинг ҳеч бир ҳудудида учрамайдиган бетакрор иқлимга эга. Баъзан бир кунда тўрт фаслни кўриш мумкин бу ажиб масканда.\nБўғознинг икки соҳили узра бунёд этилган бинолар тепага зинама-зина шаклида бўлиб кетган. Истамбул дунёда иморатлари энг зич жойлашган шаҳарлардан бири.\nМеъморий обидалар ва замонавий иншоотлар, кўркам бинолар билан уйғунлашиб кетган. Босфор бўғози шаҳарни иккига – Осиё ва Европа қисмига ажратган. Европа қисми Олтин Шох қўлтиғи соҳилларида жойлашган.\n1970-72 йилларда Босфор бўғози устида қурилган кўприк иккига бўлиниб қолган шаҳарни боғласа, Истамбулнинг ўзи Осиё ва Европани боғловчи олтин кўприк ҳисобланади. Унда 15 миллиондан зиёд аҳоли яшайди. Бунга қўшимча равишда ҳар йили икки миллион атрофида сайёҳлар ташриф буюришади. Истамбулнинг Тақсим мавзеси “Сайёҳлар шаҳарчаси” ҳисобланади.\nТуркияда туризм жуда ривожланган. Ушбу соҳадан олинган даромад 32,4 миллиард доллардан ортиқ. Маълумотларга кўра, 2023 йилга бориб бу мамлакатга келадиган хорижлик сайёҳлар сони 50 миллион кишига етказилар экан.\nФусункор шаҳар Истамбулга икки қитъа жо бўлганига яраша унда Осиё жилоларини ҳам, Европа жозибасини ҳам яққол ҳис этасиз. Масжидлардан янграган азондан қалбингизга нур ёпирилиб кирса, унинг ортидан замонавий оҳанглар қулоқларни қоматга келтиради…\nФаришта ва шайтон гўё қўлни қўлга бергандек тор кўчаларда чимматга ўралган аёллар билан ёнма-ён ярим яланғоч ожизалар сигарет тутатганча бепарво кетаверишидан ёқа ушлайсиз…\nИстамбул ўтмишда Рим, Византия ва Усмонийлар каби уч буюк салтанат пойтахти бўлганидан бу шаҳардаги Византия осори-атиқалари, Усмонийларнинг ажиб обидалари кишини ҳайратга солади. Мўъжизакор тарихий обидаларни кузатар экансиз, Антик даврда юз минг одамни бағрига сиғдирган ипподром майдони эътиборингизни тортади. Майдон ўртасига Мисрдан келтирилган уч ярим минг йиллик тош устун ўрнатилган. Эҳромларга тенгдош обида ёнида Усмонийлар меъморчилиги дурдонаси Султон Аҳмад (Мовий жоме) масжиди қад ростлаган.\nМезаналари кўкка бўй чўзган улкан масжид қаршисида савлат тўкиб турган Аё София зиёратгоҳи сайёҳларни мафтун этади. Бир ярим минг йил аввал черков бўлган, кейин масжид бўлган бу муҳташам бинони Мустафо Камол Пошшо музейга айлантирган эди, бутун дунё ғайридинларининг айюҳанносларига қарамай, Эрдўған жаноблари уни яна масжидга айлантирди. Бугун бу ерда беш вақт намоз ўқилмоқда.\nМуқаддас қадамжолардан бири – Айюб ал-Ансорий мақбарасидир. Бу ал-Ансорий 678 йили шаҳар остонасида шаҳид бўлган. 1453 йили шаҳар Фотиҳ Маҳмуд томонидан эгаллангач, саҳоба хоки ётган масканда мақбара ва масжид бино қилинган.\nСулаймония масжиди яна бир муҳташам обида. 1550-1557 йилларда Султон Сулаймон буйруғи билан қурилган. Масжиднинг 53 метрли нилий гумбази бир неча чақиримдан кўринади. Хонақоҳнинг 136 та деразасидан тушаётган қуёш нурларида камалак жилва этади.\nАна шу ерда “Муҳташам юз йил” фильми орқали томошабинлар севиб қолган Султон Сулаймон ва Хуррам Султонларнинг қабрларини ҳам зиёрат қилиш мумкин.\nИстамбулда сайёҳларни ўзига энг кўп жалб этадиган жой Қапали Чарши ("Гранд базар") бўлса керак. Бу ерда йўқ нарсанинг ўзи йўқ. Аммо энг кўп нарса тилла. Бу ерда тилла буюмларни “пақирлаб” сотишади. Турк заргарларининг ишлари жуда гўзал ва бетакрор. Энг муҳими, тилла буюмларнинг нархи “камбағалбоп”. Шунингдек, бу ерда кумуш тақинчоқлар ҳам кўп сотилади. Айтганча, тилла тангалар кўринишида ҳам, қуймалар кўринишида ҳам сотилади.\nТуркияда қизиқ қоидалар бор. Бу корхоналар жуда кўплиги ва рақобат катталиги билан боғлиқ бўлса керак, ёзги кийим-кечаклар куз ва қиш ойларида асл нархидан ўн бараваргача арзонлаб бораверади. Қишлик нарсалар эса ёзда арзон гаровга сотилади. Қишда 300 доллар турган пальтони ёзда 100 ёки 70 лирага (10 долларга) олиш мумкин. Дўконларда 25 фоиздан 75 фоизгача “индирим” (арзонлаштирамиз) деган ёзувларга кўзингиз тушади.\nДўконлар ва катта фирмаларнинг савдо марказларида ундан ҳам қизиқ қоидалар бор: “Иккита нарса олсангиз, учинчиси бепул!” Ундан ҳам қизиғи: “Нима олсангиз 20 лира”. Яна бир қизиқ ҳол: уй-рўзғор буюмларини биттадан ортиқ олсангиз, албатта, бирор буюмни қўшиб беришади. Масалан, битта қозон олсангиз, албатта, битта дазмол қўшиб беришади.\nИстамбул дўконларида кирган бирор харидор эътиборсиз қолдирилмайди. “Буюринг” деб сизни қарши олган хизматчилар “Сизга ёрдам беришдан хурсандмиз”, дейишади ва нарса танлашингизда қарашиб юборишади.\nСизга манзур бўлган бирор кийим салгина кичик ё катта келса ёки бирор безаги сиз истаган жойда турмаган бўлса, сизга бир финжон қаҳва ёки турк чойини таклиф қилишади. Ичиб бўлгунингизча, ҳалиги кийимнинг сиз истаган ўлчамдагиси ёки безаклисини етказиб келишади.\nБайроқни муқаддас билганлар\nИстамбулга денгиз орқали борсангиз ҳам, осмон орқали борсангиз ҳам иккита нарса яққол кўзга ташланади. Булар шаҳардаги юзлаб муҳташам масжидларнинг осмонўпар миноралари ва жуда ҳам улкан байроқлар. Турклар жуда ватанпарвар ва ўта байроқпараст халқ. Ҳар бир хонадонда турли маросимларга аталган катта-кичик ўлчамдаги бир қанча байроқлар бор. Миллат байрами кунларида ҳукумат кўчаларни байроқларга тўлдирса, оддий турк фуқаролари уйларининг чор атрофини, айвонлари ва томларини Туркия байроқлари билан яшнатишади.\nМен турк ўғлонлари ҳарбий хизматга келтирилишининг гувоҳи бўлдим. Аскар болаларнинг оналари қўлларида байроқлар билан ўғлини хизмат жойигача кузатиб қўяр экан. Дўстлари довул ва ноғоралар, сурнайлар чалиб, қуроллардан ўқ узиб, буни катта байрам қилишар экан. Турклар учун ҳарбий хизматга бориш шон-шараф иши экан.\nТўпқапи саройи – Истамбулнинг дуру гавҳари!\nҚапи – эшик дегани. Саройнинг эшикларидан бири олдида султон кирган-чиққанида денгизга қараб отилган тўплар турганидан шу эшикни Тўпқапи дейишган. Замонлар ўтиб, бутун бошли султон саройи ҳам Тўпқапи номини олган. Тўпқапи саройи Султон Аҳмад ва Аё София масжидлари билан деярли ёнма-ён жойлашган.\nХIХ асрга қадар Тўпқапи Усмоний ҳукмдорларининг асосий қароргоҳи бўлган. Султон девонхонаси, кутубхонаси, хобхонаси ва ҳарамидан иборат мажмуа 700 минг метр квадрат ҳудудни банд этган. Асрлар давомида сайқалланган меъморий обида баланд девор билан иҳоталанган. Мазкур саройда тўрт аср давомида йигирма беш нафар султон умргузаронлик қилган.\nТарихий обидаларни вайрон қилишни ор билган, қолаверса, бошқа дин вакилларини ҳам камситмаган туркларнинг бағрикенглик сиёсати шарофати билан Истамбулда насороларнинг черковлари ҳам, яҳудийларнинг колесолари ҳам ишлаб турибди. Хусусан, Тўпқапида ҳам бир черков сақлаб қолинган.\nТўпқапи сарой-музейида асрлар давомида тўпланган моддий ва маънавий бойликлар, хусусан, Пайғамбаримиз Муҳаммад алайҳиссаломга тегишли ашёлар ҳам намойишга қўйилган. Саройнинг “муқаддас омонатлар” бўлими номини олган бу жойда сақланаётган буюмларни Ер юзидаги ҳеч бир бойлик билан баҳолашнинг имкони йўқ. Улар орасида бир қатор пайғамбарларга ва саҳобаларга тегишли буюмлар, қурол-аслаҳалар, “Қуръони карим”нинг илк нусхалари, пайғамбаримиз (с.а.в)нинг турли мамлакатларга юборган мактублари, Каъбаи муаззаманинг калитлари, “Ҳажарул-асвад”нинг олтин қопламаси, Пайғамбар алайҳиссалом ва саҳобаларнинг қиличлари сингари бир қатор мўътабар ашёлар сақланади.\nУлардан бири пайғамбаримиз Муҳаммад (с.а.в.)га оид деб қараладиган оёқ изларидир. Маълумотларга кўра, бугун бир қатор давлатларда пайғамбаримиз (с.а.в.)га тегишли деб ишонилган “қадами шариф” – оёқ излари сақланади. Қизиғи, уларнинг аксарияти тош ёки ғишт устига туширилган.\nМаълумки, умавийлар ва аббосийлардан кейин ислом оламидаги ягона ҳукмдорлик усмонийларга ўтган. Шу боис пайғамбарларга оид бўлган ашёлар, қуроллар, ҳужжатлар ва бошқа муқаддас омонатларнинг катта қисми Макка, Мадина, Қоҳира, Дамашқ ва бошқа шаҳарлардан Истамбулга келтирилган.\nСултон Маҳмуд томонидан 1479 йилда қурилиши бошланган Тўпқапи саройи салкам 400 йил мобайнида турк султонларининг қароргоҳи сифатида хизмат қилган. Шу йиллар мобайнида саройда 25 ҳукмдор мамлакатни бошқарган. Саройда яшаб, 4-5 мингга яқин киши хизмат қилгани маълумотларда қайд этилган. Султон ошхонасида бир вақтнинг ўзида мингга яқин ошпаз ишлаган. Бироқ саройда султоннинг тахтга ўтириши ёки ҳайиб байрамлари каби тадбирлар ўтказиладиган бўлса, у ўзида 10 мингга яқин кишини сиғдира олган. Бир йилда саройга 30 мингта жўжа, 23 мингта қўй, 14 мингта бузоқ олиб келинган. Айни дамда ошхона хитой, япон ва турк чиннилари ҳамда Венеция шишалари музейига айлантирилган.\nТаҳлилчилар Тўпқапи саройини худди Истамбул каби жуда ҳам сирли эканини таъкидлашади.\nСиз «Муҳташам юз йил», «Кўсем» сингари сериалларда кўрган воқеаларнинг катта қисми ана шу саройнинг турли бурчакларида бўлиб ўтган. Масалан, “Олтин қафас” деб аталмиш бино ҳақида эшитганмисиз? Бу ерда асосан тахт ворислари истиқомат қилган. Меросхўр шаҳзодалар бир-бирлари билан асло учрашмаган. Улар 18 ёшга қадар саройда тарбияланиб, кейинчалик мамлакатнинг турли вилоятларига юборилган. Шаҳзодаларнинг кўпчилиги сарой фитнасининг қурбонига айланган. Уларнинг ўлими билан боғлиқ тафсилотлар саройдан ташқарига чиқмаган, сирлилигича қолган.\nСирларнинг ичидаги сир\nТўпқапи ичма-ич жойлашган уч қисмдан иборат бўлиб, унинг ҳар бирига Боби Ҳумоюн, Бобус-салом ва Бобус-саодат деб номланган алоҳида дарвозалар орқали кирилган. Саройнинг бош дарвозаси Боби Ҳумоюн бўлиб, ушбу дарвозадан хорижий элчилар, фуқаролар киритилган. Бобус-салом орқали кириладиган иккинчи ҳовлида давлат ишлари юритилган, турли ҳужжатлар, фармонлар ҳозирланган, девон мажлислари ўтказилган.\nСаройнинг учинчи қаноти бўлган «Ҳарам» мажмуанинг энг сирли қисми. Айнан шу ерда султоннинг онаси – Волида султон ўтириб, ҳарамни бошқарган. Вақти-вақти билан султоннинг кўнглини хушлаш учун жориялар султоннинг назаридан ўтказилган. Зинапоя устидан турган султон «Олтин йўлак»дан ўтаётган қизларнинг қай бирини ёқтириб қолса, унинг устидан тилла танга сочган.\nБугунги кунда Тўпқапи музейи коллекциясида сақланаётган шарқ чинни идишлари бўйича Пекин ва Дрезден саройларидан сўнг учинчи ўринда туради. Бу ерда 10 минг 700 та буюм сақланади. Жаҳоннинг энг машҳур музейларидан бири ҳисобланмиш Тўпқапи сарой-музейида маданият ёдгорликлари – қадимий қўлёзмалар, хитой ва япон чиннилари, қурол-яроғлар, султонларнинг кийим-бошлари сақланмоқда. Музей ЮНЕСКОнинг Бутунжаҳон маданий мерослар рўйхатига киритилган.\nИстамбулнинг тарихий марказидаги Тўпқапи саройи XVII асрга келиб ўз аҳамиятини йўқота борган. Бунга 1854 йилда Босфор соҳилларида европалик меъморлар иштирокида 285 та хона, 46 та зал ва галерея, 6 та ҳаммоми бўлган «Дўлмабахче» номини олган сарой қурилиши сабаб бўлган. «Дўлмабахче» ҳақида эса алоҳида суҳбатлашамиз.\nТарихи бир неча минг йилларга сиғмаган Истамбул шаҳрининг таърифу-тавсифи битта мақолага сиғмайди. Ҳали шаҳарнинг иқлимини белгилаб берувчи азим денгизлари, Истамбулдаги гўзал кошоналар, ҳашаматли олиш-бериш марказлари, оромижон боғлар, дунёдаги энг йирик океанариумлардан бири бўлган сув ости томошахонаси, энг муҳими, унда яшаётган одамлар ҳақида ёзмадик. Ёзган билан барибирир ёзиб тугата олмаймиз.\nМинг марта эшитгандан кўра, бир марта кўрган афзал, дейдилар. Шундай экан, ўзингиз Истамбулга келинг ва ҳаммасини ўз кўзингиз билан кўринг. Мен эса битта нарсани айта оламан: Сиз, албатта, Истамбулни севиб қоласиз!\nИстамбул, zarnews.uz сайти учун махсус.


14:37 / 18.07.2021 | Abrorbek | 729\nАссалому алайкум! Устозлар қурбон ҳайитида айтиладиган такбирни уйда якка ўқийдиган намозхон хам айтадими? Айтилса неча марта айтган афзал?\n– Ва алайкум ассалом! Муқим киши зулҳижжанинг тўққизинчи куни бомдод намозидан, ўн учинчи кунининг аср намозигача жамоат билан, фарз намозидан кейин такбири ташриқни бир маротаба айтиши вожибдир. Аммо мусофир, ёлғиз намоз ўқувчи ва аёлларга вожиб эмас. Лекин буларнинг барчаси такбири ташриқни айтишлари вожиб, деган уламолар ҳам мавжуд. Шунинг учун юқоридагилар ҳам такбири ташриқни айтишлари яхшидир.\nАрафа кунининг бомдодидан бошлаб, ийднинг асригача мустаҳаб бўлган жамоат ила адо этилган ҳар фарзнинг ортидан мисрда муқим бўлган киши, эркакка иқтидо қилган аёл ва муқимга иқтидо қилган мусофир учун «Аллоҳу акбар! Аллоҳу акбар! Лаа илааҳа иллаллоҳу! Валлоҳу акбар! Аллоҳу акбар! Ва лиллааҳил ҳамд»ни айтиш вожибдир.\nИмом Абу Юсуф ва имом Муҳаммад «Ташриқ кунларининг охирги асригача» деганлар ва шунга амал қилинади. Агар имом тарк қилса ҳам, муқтадий уни тарк қилмайди.\nЯъни ушбу такбир сийғасини бир марта айтиш вожиб. Ортиқча айтиш мустаҳаб ва савоб.\n«Саноқли кунларда Аллоҳни зикр қилинг», деган (203-оят).\nИкрима розияллоҳу анҳудан ривоят қилинади: «Саноқли кунларда Аллоҳни зикр қилинг», дегани ташриқ кунларида фарз намозларидан кейин «Аллоҳу акбар, Аллоҳу акбар», деб такбир айтинг, деганидир».\nАгар имом тарк қилса ҳам, муқтадий уни тарк қилмайди.\nМазкур такбир бевосита фарз намозидан кейин айтилади. Орага намозни бузадиган амаллар тушмаслиги керак. Валлоҳу аълам!


15:23 / 03.08.2020 2708 pdf Ўқиш режими + -\nАллоҳнинг каломи Қуръонни қабул қилиб олиб, кишиларга етказиш ва уни татбиқ қилиш Муҳаммад алайҳиссаломнинг бош мўъжизаларидир.\nШунинг учун ҳам Расулуллоҳ алайҳиссаломнинг бошқа мўъжизалари у зотнинг набийликларининг тасдиғи сифатида ҳужжат қилинмас эди.\nШундай бўлса ҳам, мазкур мўъжизалар у зотнинг ҳаётларида кўп марталаб содир бўлганини ҳамма таъкидлайди. Бу ҳақда алоҳида китоблар ҳам битилган. Қуйида ана шу мўъжизаларнинг баъзилари билан танишиб чиқамиз.\n«Набий соллаллоҳу алайҳи васаллам Завроода (саҳобалари билан) турганларида, у зотга бир идиш келтирилди. Шунда у зот қўлларини идишга солдилар. Бас, у зотнинг панжалари орасидан сув чиқа бошлади. Қавм таҳорат қилди. Қатода айтади:\n«Мен Анасга: «Нечта эдинглар?» дедим.\n«Ҳудайбия куни одамлар чанқаб қолишди. Набий соллаллоҳу алайҳи васалламнинг олдиларида кичик меш турарди. Бас, у зот таҳорат қилдилар. Одамлар у зот томон шошилдилар. Шунда у зот:\n«Сизларга нима бўлди?» дедилар.\n«Таҳорат қилишимизга ҳам, ичишимизга ҳам ҳузурингиздагидан бошқа сув йўқ», дейишди.\nБас, у зот қўлларини кичик мешкоб ичига солдилар. Шунда панжалари орасидан худди булоқларга ўхшаб сув отилиб чиқа бошлади. Биз ҳам ичдик, ҳам таҳорат қилдик.\n«Неча киши эдинглар?» дейилди.\n«Юз мингта бўлганимизда ҳам етар эди. Ўн беш юзта (бир ярим мингта) эдик», деди».\nУл зот соллаллоҳу алайҳи васалламнинг баракалари ила оз сувнинг кўпайиши.\n«Ҳудайбия куни ўн тўрт юзта (бир минг тўрт юзта) эдик. Ҳудайбия бир қудуқдир. Биз унинг сувини тортиб олдик. Ҳатто унда бир қатра ҳам қолдирмадик. Бас, Набий соллаллоҳу алайҳи васаллам қудуқнинг четига ўтирдилар. Сўнгра сув сўрадилар. Кейин оғизларини чайиб туриб, қудуққа пуфладилар. Бир оз кутиб турдик. Сўнгра ичиб-ичиб, сероб бўлдик. Уловларимиз ҳам сероб бўлдилар».\n«Набий соллаллоҳу алайҳи васаллам билан бир юришда бирга эдик. Ул зот мени ўз олдиларидаги маркабга қўйдилар. Жуда ҳам қаттиқ чанқадик. Юриб бораётсак, бир аёл икки кўзанинг орасида оёғини осилтириб ўтирибди. Биз унга: «Сув қаерда?» дедик. «Сув йўқ», деди у. «Сенинг аҳлинг билан сувнинг ораси қанча?» дедик. «Бир кечаю бир кундуз», деди у.\n«Юр Расулуллоҳ соллаллоҳу алайҳи васалламнинг олдиларига!» дедик. «Аллоҳнинг Расули нима дегани?» деди у.\nБиз уни ҳоли-жонига қўймай, Набий соллаллоҳу алайҳи васалламнинг қаршиларига олиб бордик. У бизга айтган гапларини у зотга ҳам айтди. Фақат у зотга етим болалари борлигини ҳам айтди. Бас, у зот унинг икки кўзасини олиб келишга амр қилдилар ва қўллари ила уларнинг оғзини силадилар. Биз, қирқ нафар ташна киши тўйгунча ичдик, барча кўза ва мешкобларимизни ҳам тўлдириб олдик. Ҳатто туялар сувга тўйганидан ёрилиб кетай деди. Сўнгра у зот: «Ўзингизда бор нарсаларни келтиринглар», дедилар. Биз у аёлга ўзимиздаги нон бурдалари ва хурмоларни жамлаб бердик. У ўз аҳлига бориб: «Мен ё энг сеҳргар одамга, ё улар айтаётгандек, Набийни кўрдим», деди.\nАллоҳ ўша аёл сабабли мусофирларни ҳидоят қилди. Ўзи ҳам мусулмон бўлди, улар ҳам мусулмон бўлдилар».\nТаомнинг қавмга етиб, ортиб қолгунча кўпайтирилиши.\n«Абу Толҳа Умму Сулаймга: «Расулуллоҳ соллаллоҳу алайҳи васалламнинг овозлари заифлигини эшитдим. Ул зотнинг оч эканликларини биламан. Сенда бирор нарса борми?» деди.\nУ: «Ҳа», деди-да, бир неча арпа нони олиб чиқди. Кейин рўмолини олиб чиқиб, унинг бир тарафи билан нонни ўради. Сўнгра уни менинг қўлтиғимга қистириб туриб, у(рўмол)нинг баъзиси билан мени ўради. Кейин мени Расулуллоҳ соллаллоҳу алайҳи васалламнинг ҳузурларига юборди. Мен бориб, у зотни масжиддан топдим. Ул зот билан бошқа одамлар ҳам бор эди. Мен уларнинг тепаларига бориб, индамай туравердим. Шунда Расулуллоҳ соллаллоҳу алайҳи васаллам менга: «Сени Абу Толҳа юбордими?» дедилар.\nРасулуллоҳ соллаллоҳу алайҳи васаллам ўзлари билан бирга бўлганларга: «Туринглар», дедилар-да, юриб қолдилар, мен ҳам олдиларига тушиб олиб, юриб кетавердим. Абу Толҳанинг олдига бориб, хабарни айтдим.\nАбу Толҳа: «Эй Умму Сулайм! Расулуллоҳ соллаллоҳу алайҳи васаллам одамларни олиб келдилар. Бизнинг эса уларга берадиган таомимиз йўқ-ку!» деди.\n«Аллоҳ ва Унинг Расули билгувчи», деди Умму Сулайм.\nРасулуллоҳ соллаллоҳу алайҳи васаллам: «Эй Умму Сулайм, ўзингда борини олиб кел», дедилар.\nУмму Сулайм ҳалиги нонларни олиб келди. Расулуллоҳ соллаллоҳу алайҳи васаллам амр қилдилар, улар синдирилди. Умму Сулайм ёғ мешини сиқиб, ичидаги бор нарсани чиқарди. Сўнгра Расулуллоҳ соллаллоҳу алайҳи васаллам унга қараб, Аллоҳ хоҳлаган нарсаларни айтдилар. Кейин: «Ўнтага изн бер», дедилар. Уларга изн берди. Улар тўйгунларича еб, кейин чиқдилар. Сўнг у зот: «Ўнтага изн бер», дедилар. Уларга изн берди. Улар тўйгунларича еб, кейин чиқдилар. Сўнг у зот: «Ўнтага изн бер», дедилар. Уларга изн берди. Улар тўйгунларича еб, кейин чиқдилар. Сўнг у зот: «Ўнтага изн бер», дедилар. Уларга изн берди. Бас, қавмнинг ҳаммаси тўйгунларича едилар.\nҚавм етмиш ёки саксон киши эди».\n«Расулуллоҳ соллаллоҳу алайҳи васаллам билан бирга бир лагандаги таомни эрталабдан кечгача еяверар эдик. Ўн киши турса, ўнтаси келиб ўтираверар эди», деди.\n«У мададни нимадан олар эди?» дедик.\n«Нимадан ажабланасан?! Анави ердан бошқадан мадад олмас эди», деб осмонга қўли билан ишора қилди.\nУл зот алайҳиссаломнинг ҳузурларида таомнинг тасбеҳ айтиши.\n«Биз оятларни барака деб ҳисоблар эдик, сизлар эса уларни қўрқитиш деб ҳисоблайсизлар. Расулуллоҳ соллаллоҳу алайҳи васаллам билан сафарда эдик. Сув оз бўлиб қолди. Шунда у зот: «Ортиб қолган сув бўлса, олиб келинглар», дедилар. Озгина суви бор бир идишни олиб келдилар. Расулуллоҳ алайҳиссалом қўлларини идишга киргизиб туриб, «Муборак таҳорат сувига шошилинглар! Барака Аллоҳдан», дедилар. Сувнинг у зотнинг панжалари орасидан отилиб чиқаётганини аниқ кўрдим.\nБиз ейилаётган таомнинг тасбеҳ айтаётганини ҳам эшитар эдик».\nБухорий ва Термизий ривоят қилишган. Термизийнинг лафзида:\n«Таомни Набий соллаллоҳу алайҳи васаллам билан бирга ер эдик, ўша таомнинг тасбеҳини ҳам эшитар эдик», дейилган.\nШарҳ: Ушбу ҳадиси шарифдаги «оят»дан мурод мўъжизадир.\nДарахтнинг ул зотга бўйсуниши.\n«Расулуллоҳ соллаллоҳу алайҳи васаллам билан юриб бориб, кенг водийга тушдик. Расулуллоҳ соллаллоҳу алайҳи васаллам қазои ҳожат учун кетдилар. Мен ортларидан бир идишда сув олиб бордим.\nРасулуллоҳ соллаллоҳу алайҳи васаллам назар солиб, ўзларига тўсиқ бўладиган нарса кўрмадилар. Водийнинг четида икки дарахт кўриниб қолди. Расулуллоҳ соллаллоҳу алайҳи васаллам уларнинг бири томон юриб қолдилар. Унинг шохларидан бирини тутиб туриб: «Аллоҳнинг изни ила менга эргаш», дедилар.\nУ ул зотга худди бурнидан ҳалқа ўтказилган туя ўз етакчисига эргашгани каби эргашиб кетди. Ул зот бошқа дарахтнинг олдига келиб, унинг шохларидан бирини тутиб туриб: «Аллоҳнинг изни ила менга эргаш», дедилар. У ҳам ул зотга эргашди. Икковларининг ўртасига етганда икковларини улаб туриб: «Иккингиз Аллоҳнинг изни ила мени тўсингиз», – дедилар. Улар бир-бирларига киришдилар. Жобир айтади:\n«Расулуллоҳ соллаллоҳу алайҳи васаллам менинг яқиндалигимни сезиб (қолиб), узоқлашмасинлар деб, тезлаб у ердан узоқлашдим. Ўтириб, ўзимга ўзим гапириб туриб, бироз вақтни ўтказибман. Қарасам, Расулуллоҳ соллаллоҳу алайҳи васаллам мен томон келмоқдалар. Икки дарахт эса ажраб, ҳар бири ўз ўрнига ўрнашибди. Расулуллоҳ соллаллоҳу алайҳи васалламнинг бошларини қимирлатиб, бундай-бундай, деганларини кўрдим. Сўнгра юриб, олдимга келдилар ва:\nУл зот соллаллоҳу алайҳи васалламнинг дуоларининг тез қабул бўлиши.\n«Расулуллоҳ соллаллоҳу алайҳи васалламнинг даврларида аҳли Мадинага қаҳатчилик етди. Ул зот жума куни хутба қилиб турганларида бир киши ўрнидан туриб:\n«Эй Аллоҳнинг Расули, отлар ҳалок бўлди, қўйлар ҳалок бўлди. Аллоҳга дуо қилинг, бизларни сероб қилсин!» деди. Шунда у зот икки қўлларини кўтариб, дуо қилдилар.\nЖобир айтади: «Осмон ойнадек мусаффо эди. Бирдан шамол туриб, булут пайдо қилди. Сўнгра булутлар тўпланиб, жам бўлди. Кейин осмон мешларининг оғзини очиб юборди. Чиқиб, сувда сузиб юриб, уйларимизга етиб келдик. Янаги жумагача ёмғирда қолдик. Ҳалиги одам ёки ундан бошқа биров туриб: «Эй Аллоҳнинг Расули, уйлар йиқилиб кетди. Аллоҳга дуо қилинг, уни тўхтатсин!» деди.\nНабий соллаллоҳу алайҳи васаллам табассум қилдилар ва: «Атрофимизга, устимизга эмас», дедилар. Булутларга назар солсам, ёрилиб, худди гулчамбарга ўхшаб Мадина атрофига тарқалди».\n13:13 / 03.08.2020 874\n17:24 / 03.08.2020 4324\n38-дарс. Аллоҳ таолонинг раҳмати ғазабидан ғолибдир (Сунний ақийдалар)\n. ,. .Абу Ҳурайра розияллоҳу анҳудан ривоят қилинади.Набий соллаллоҳу алайҳи васаллам.Аллоҳ азза ва жалла халойиқнинг тақдирини қазо қилган чоғда, давоми...\n1403 15:00 / 10.05.2021\n4690 20:50 / 04.05.2018\n.Баро розияллоҳу анҳудан ривоят қилинади.Ҳудайбия куни ўн тўрт юзта эдик. Ҳудайбия бир қудуқдир. Биз унинг сувини тортиб олдик. Ҳатто унда давоми...\n1585 19:00 / 11 апрель\n3743 23:15 / 27.12.2017


Ўзбекистоннинг ташқи савдо айланмаси маълум қилинди\nИқтисодиёт 08:55 / 18.03.2019 15871\n2019 йил январь-февраль ойи якунларига кўра, республикада ташқи савдо айланмаси 6,39 млрд долларни ташкил этиб, ўтган йилнинг шу даврига нисбатан 25,4%га ўсди. Бу ҳақда Давлат статистика қўмитаси хабар бермоқда.\nЭкспорт ҳажми 3,03 млрд долларга (ўсиш суръати 20,4%) ва импорт ҳажми 3,35 млрд долларга (ўсиш суръати 30,3%) етди. Ташқи савдо салдоси минус 319,2 млн долларни ташкил қилди.\n2019 йилнинг январь-февраль ойида экспорт қилинган товар ва хизматлар, ўтган йилнинг мос даврига нисбатан 513,7 млн долларга кўпроқ экспорт қилинди, товар ва хизматлар импорти ҳажми эса ўтган йилнинг мос даврига нисбатан 779,6 млн долларга кўпроқ.\n2019 йилнинг январь-февраль ойи якуни бўйича товарлар экспорти билан шуғулланувчи корхоналар ўтган йилнинг мос даврига нисбатан 281тага кўпайиб, 2096тага етди.\nТашқи савдо айланмаси динамикасидан келтирилган маълумотлар кўрсаткичларнинг қолган йилларга нисбатан ўсганлигини кўрсатмоқда. Бундан ташқари, 2019 йил январь-февраль ойида амалга оширилган экспорт ҳажми, ўтган йилларга нисбатан кўпайиб, 3,03 млрд долларни ташкил қилди.\n2019 йил январь-февраль ойида ташқи савдо айланмасида МДҲ давлатларининг улуши 31,4%ни ташкил этиб, ҳамда ташқи савдо айланмаси ўтган йилнинг шу даврига нисбатан 113,4% ташкил этди.\nБошқа хорижий давлатларнинг республика ташқи савдо айланмасидаги улуши 2018 йилнинг январь-февраль ойида 65,3%ни ташкил қилган бўлса, жорий йилнинг ушбу даврида эса ташқи савдо айланмасидаги улуши 68,6%га етди. Ўтган йилнинг мос даврига нисбатан 3,3%га ўсди.\nБундан олдин, Ўзбекистонда автомобиллар ишлаб чиқариш 51 фоизга ошгани хабар берилганди.\n23:40 / 17.09.2019 4105\n23:22 / 17.09.2019 2567


"YOSH KITOBXON" TANLOVI qatnashchilari ko'pmi, ozmi? » ПастДарғом ҳақиқати\nБош сахифа » ЯНГИЛИКЛАР » "YOSH KITOBXON" TANLOVI qatnashchilari ko'pmi, ozmi?\n| 17-07-2018, 10:49 |\nВилоятда ўтадиган "Ёш китобхон" танловида пастдарғомлик ўн нафар ёшлар қатнашади. Бу кўпми, оз? Бизнингча, кам. 350 мингдан ортиқ аҳолиси бор туманнинг қарийб 55 фоизини ёшлар ташкил қилади. Ана шу рақамлар билан бўлиб ўтган танлов натижаларини таққосласак, Паст Дарғомда зукко китобхонлар 1 фоизни ҳам ташкил этмаётгани аён бўлади. Демак, китоб мутолааси, китобхонлик билан боғлиқ тадбирлар ҳали ҳам "ночор". Яна танлов жараёнига бир эътироз. Иштирокчиларнинг кўпчилиги тест топшириқларини бажаришда компьютер саводхонлигига эга эмаслиги сезилиб қолди. Деярли барча таълим муассасалари компьютер жамланмалари билан таъминланган бўлишига қарамай, бу борадаги таълим етарли даражада олиб борилмаётганидан эмасми бу ҳолат? 50 та тест саволидан атига 10-15 та жавобни тўғри белгилаган ёшлар кўп эканлиги таълим даргоҳлари кутубхоналари "камбағал"лигидан деб ўйлаймиз.\nЎзбекистон Респуликаси Президентининг 2018 йил 12 майдаги "Буюк алломалар, адиб ва мутафаккирларимиз ижодий меросини кенг ўрганиш ва тарғиб қилиш мақсадида ёшлар ўртасида китобхонлик танловларини ташкил этиш тўғрисида"ги қарори ижросини таъминлаш мақсадида ёшларимизни ўзликни англаш, миллий ва умуминсоний қадриятларга ҳурмат руҳида тарбиялаш, улар ўртасида китобхонлик маданиятини кенг оммалаштиришга қаратилган "Ёш китобхон" танлови 3 ёш тоифасида ташкил этилди.\n12-15 июль кунлари Паст Дарғом педагогика ва спорт коллежида электрон тест синови асосида "Ёш китобхон" танловининг туман босқичи бўлиб ўтди. Уч кун давом этган танловда туманимизнинг 2250 нафарга яқин ёшлари билим савияларини синовдан ўтказишди. Китобхонлар ўзбек ва жаҳон адабиётига, буюк адибларимиз ҳаёти ва ижодига оид 50 та тест саволининг жавобини 30 дақиқа вақт давомида белгилаб беришди. Маълумот учун эслатамиз, ҳар бир тўғри жавоб 2 баллдан баҳоланди.\n- "Китоб - тафаккурнинг синмас қаноти" дейишади. Олий таълим муассасасида таҳсил олиш давомида кўпроқ ўқиш, ўрганиш зарурлигини ҳис қилаяпман, - дейди танловнинг 20-30 ёш тоифасида иштирок этган Пахтакор маҳалласилик Шаҳло Абдусаломова. - Мутолаа завқи ўзгача. Албатта, буни ҳақиқий китобхонгина ҳис этади. Бугунги "Ёш китобхон" танловида ўқиганларим асқотди. Ниятим, танловнинг республика босқичида иштирок этиб, ота-онам, устозларимнинг юзини ёруғ қилиш.\n- Танловнинг тест саволларига жавоб бериш мен учун қийин бўлмади. Чунки, саволларнинг аксарияти, ўқиган асарларим, билган адибларим ҳақида экан. Масалан, Ғофур ўуломнинг "Шум бола" асарини олайлик. Адабиётга қизиққан ҳар бир китобхон бу асарни севиб ўқийди. Хуллас, танлов мен учун ўрганганларим синови бўлди, - деди 15-19 ёш тоифасида иштирок этган 12-мактаб ўқувчиси Интизор Шодиёрова.\nЯкуний натижаларга кўра, 20-30 ёшлилар қаторида қатнашган 28-ихтисослаштирилган давлат мактаб-интернати ўқитувчиси Сарвиноз Шодмонова ва ТошДУ нинг 3-босқич талабаси Шаҳло Абдусаломовалар 88 балл тўплаб, "Ёш китобхон" танловининг вилоят босқичига йўлланмани қўлга киритди. Шунингдек, танловнинг 15-19 ҳамда 10-14 ёш тоифасида 8 нафар ёшлар китобхонликда тенгқурларидан анча юқори балл тўплаб вилоят миқёсида билимларини синовдан ўтказадиган бўлди.\nКалит сўз Ёш китобхон\nЗулфиянинг нурли тимсолида ўзбек аёлига хос хусусиятлар, яъни, ибо, ҳаё, вафо, садоқат, камтарлик,...


Тошкент метроси яқин тўрт йилда кенгайтирилади - 29.03.2016, Sputnik Ўзбекистон\nТошкент метроси яқин тўрт йилда кенгайтирилади\nЮнусобод йўлининг узайтириш режаси аллақачон таёр бўлган. Сергели туманида қуриладиган ер усти метроси Тошкент метрополитени билан ягона тизимга киритилади... 29.03.2016, Sputnik Ўзбекистон\n17:51 29.03.2016 (янгиланди: 17:58 29.03.2016)\n© Sputnik / Виталий Белоусов / Фотобанкка ўтишМетрода қурилиш ишлари\nЮнусобод йўлининг узайтириш режаси аллақачон таёр бўлган. Сергели туманида қуриладиган ер усти метроси Тошкент метрополитени билан ягона тизимга киритилади. Йўловчилар у транспортдан бунисига ўтиш учун метродан чиқиши керак бўлмайди.\nТОШКЕНТ, 29 мар — Sputnik. Пойтахт ҳокомияти яқин тўрт йил ичида Тошкент метросининг Юнусобод йўналишини қуриб битказиш ва Сергели йўналишида қурилиши керак бўлган ер усти йўналишини қуриб уни метро билан улаш ниятида.\nТошкент ҳокими Раҳмонбек Усмоновнинг сўзларига қараганда, лойҳачилар метронинг Юнусобод йўналишининг лойиҳасини чизиб якунлаган, фақат лойиҳани молиялаш масаласи қолган холос.\n“Метронинг иккала йўналиши бўйича қурилиш ишларини якунлаш муддати ҳали аниқ эмас, чунки бу ерда жуда кўп масалаларни ҳал қилиш керак. Биз уларни тез орада ҳал қилишга таёрмиз. Сергели йўналиши Тошкент метроси билан ягона тизимга айланиши жуда муҳим масала. Поезд фақат ер устига чиқади холос, йўловчилар метродан чиқиши керак бўлмайди”, — деди ҳоким.\nТошкент метросининг икки йўналишини қуриш ҳақидаги гаплар охирги беш йил давомида олиб борилмоқда. Масалан Сергели йўналишида олти бекат пайдо бўлиши режалаштирилган “Чоштепа”, Турсун-зода”, “Абдулла Хўжаев”, “Сергели”, “Эҳтиром” ва “Отчопар” бекатлари.\nСергели йўналиши Чилонзор йўналиши билан “Олмазор” бекатидан “Абдулла Хўжаев” бекатига ўтиш орқали уланади.


Тўшакда муаммо борми ? - 6 Февраля 2021 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2021 » Февраль » 6 » Тўшакда муаммо борми ?\nБиз нималарни ўзгартиришимиз керак?\n- Адаси, мени сиз билан ётишим қониқтирадими? Яна нима қилсам сиз хурсанд бўласиз?\n- Онаси, мени қўшилишимда лаззатланасанми? Яна нималар қилишимни ич ичингда хохлардинг?\n- Нега бизни ўзбек эркакларимиз, бошқа миллатларга, ёки ўрисларга уйланишни исташади?\n- Бизнинг аёлларимиз аксари, эхтиросли либослар хам кийишмайди!\nТелеграм каналларда, қаерда тақинчоқ, модали либослар, чиройли мехмонбоп кийимлар сотилишига ақли етади. Лекин эри учун интим либос кийишга ақли етмайди.\nЭркакларимиз аксари, қоқишни билади. Нафсини қондиради. Лекин ўз аёли лаззатланишини кутмайди. Маромига етказмайди.\nТешикка тиқсам етарли деб ўйлайди.\nЯхшилаб эркаланган, керакли жойидан силанган, шахватли мақтовларни эшитган аёл, асбоб киргунича хам 2-3 мартта лаззатни хис қилиши мумкин.\nБугунги мақоладан фойда:\nАёллар, эрингиз учун эхтиросли бўлинг, эхтиросли либослар кийинг, массаж қилишни ўрганинг.\nМассаж дегани фақат елка билан, оёқлари деганимас. Эхтирос билан тухумларини, олатини силаш хам массаж.\nСиз хам аёлингизни "жинни" қилишни ўрганинг.\nЭроген худудларини билинг. Қаерини силаб, қаерини ўпганизда, сесканиш бўлса, инграш бўлса, ўша ер эроген худуд бўлади.\nТешикка тиқдим, бўлди! - эмас.\nТиққишгача, обдон эркаланг.\nМен сизларга бахтли бўлишни ўргатяпман, сизлар эса обуначиларни кўпайишига хисса қўшинг.\nКўпроқ оилалар бахтли бўлишсин.\nМақолаларимизни бўлишиб турсангиз бас.\nКатегория: Jinsiy hayot / Жинсий хаёт | Просмотров: 200 | Добавил: Sherlaruz.CoM | Теги: #kokrak#, #jinsiy hayit, #qovushish, #olat, #hayot, #jinsiytarbiya, #qoshilish, #jinsiy, #sex, #sikishish, #tabriya | Рейтинг: 0.0/0


Қизиқ савол: дастурчиларнинг "шохи" борми? - Terabayt.Uz\nҚизиқ савол: дастурчиларнинг "шохи" борми?\nКеча “Mirzo Ulugbek Innovation Center” Инновация марказининг янги резидентларига сертификатлар топширилгани ҳақида маълумот берилди (https://goo.gl/egDEya)\nУнга кўра, 53 та юридик шахслар Инновацион марказнинг резидентилигига қабул қилинди ва жами резидентлар сони 81 тага етди.\n“Марказнинг резиденти бўлиш уларга нима беради ўзи?” деган савол мени ўйлантирди ва унинг жавобини билгач, имтиёзлар ҳақида эшитгач ҳайрон қолдим.\nҚаранг, Инновацион марказнинг резидентларига 2028 йил 1 январгача қуйидаги имтиёзлар бериларкан:\n• барча турдаги солиқлар ва давлат мақсадли жамғармаларига мажбурий ажратмаларни, шунингдек ягона ижтимоий тўловни тўлашдан;\n• Ўзбекистонда ишлаб чиқарилмайдиган, ўз эҳтиёжлари учун олиб кирилаётган ускуналар, бутловчи қисмлар, деталлар, узеллар, технологик ҳужжатлар, дастурий таъминот воситалари учун божхона тўловлари тўлашдан (божхона йиғимларидан ташқари);\n• ўзи ишлаб чиқарадиган товарлар (ишлар, хизматлар)ни экспорт қилишдан тушадиган валюта тушумининг бир қисмини мажбурий сотишдан озод этилади;\n• белгиланган тартибда ходимларга иш ҳақи тўлаш бўйича хорижий валютада ҳисоб-китобларни амалга ошириш ҳуқуқи;\n• экспорт контрактисиз бутунжаҳон Интернет ахборот тармоғидаги онлайн магазинлар орқали хорижий валютага ишлар ва хизматлар экспортини амалга оширадилар.\nЮқоридаги имтиёзлардан ташқари, резидентларнинг ўзига эмас, уларнинг ходимларига ҳам имтиёз бор:\n• даромад солиғи 7,5% этиб белгиланди (аслида 23% гача);\n• пенсия жамғармасига 4,5 фоизли ставка бўйича суғурта бадаллари ушланади (аслида 8%).\nҚизиққанимдан фақат ходимларига бериладиган имтиёзни хомаки вариантда ҳисоблаб кўрдим.\nТасаввур қилайлик, Ўзбекистондаги бирорта IT-фирмаси ўз ходимига 3 млн. сўм ойлик бермоқчи. Энди харажатларни хомчўт қилиб кўрамиз:\nИш берувчидан кетадиган харажат:\n3 млн. ходимга + 15% ягона ижтимоий тўловга (450 минг).\nДемак, ходимига 3 млн. ойлик ёзмоқчи бўлган раҳбар жами 3 млн. 450 минг сўм харажат қилади.\nЭнди шу 3 млн. сўм доирасида ходимдан кетадиган харажатлар:\n23% даромад солиғи – 690 минг;\n8% пенсия жамғармасига суғурта бадали – 240 минг;\n1% жамғариб бориладиган пенсия жамғармасига – 30 минг.\nДемак, ходим жами 960 минг сўм харажат қилади ва қўлига 2 млн. 40 минг сўм олади.\nИш берувчи ва ходимнинг 3 млн. 450 минг сўмдан қилган жами харажати 1 млн. 410 минг сўм бўлади.\nЭнди ўша IT-фирмани Мирзо Улуғбек Инновацион маркази резиденти деб тасаввур қиламиз. Хўш, бунда харажатлар қанча бўлади?\n- иш берувчи ҳеч қандай солиқ ва мажбурий тўлов тўламайди;\n- ходим 7,5% даромад солиғи (225 минг), 4,5% пенсия суғурта бадали (135 минг) ва 1% жамғариб бориладиган пенсия тўлови (30 минг) — ЖАМИ 390 минг сўм харажат қилади.\nШунда иш берувчидан кетадиган 3 млн. 450 минг сўмлик харажат ходимнинг қўлига 3 млн. 60 минг сўм бўлиб тегади!!!\nТасаввур қиляпсизми, иш берувчи 1 сўм ҳам харажат қилмай 1 млн.дан кўпроққа ходимнинг ойлигини оширяпти. Ходимнинг ойлиги нақ 50% га ошади!\nҲали бу фақат ходимнинг ойлигидаги имтиёзлар, корхоналарнинг ўзига берилганларни ҳисоблаб ўтирмадим.\nУшбу имтиёзлар Ўзбекистон Республикаси Президентининг 2017 йил 30 июндаги ПФ-5099-сонли фармони билан берилганди, лекин ўша пайтда бунга эътибор бермаган эканман.\nБуларни кўриб мен ҳам IT соҳасида бизнес қилгим келиб кетди :)\nШу соҳада фаолият юритаётганлар бўлса, Инновацион марказга аъзо бўлишни таклиф этаман. Бундай имкониятни қўлдан чиқарманг.\nКўпчиликда савол туғилиши мумкин, нима учун ахборот технологиялари соҳасида фаолият юритаётганларга бунча имтиёзлар берилмоқда? Бошқа соҳаларчи? Албатта қолган соҳаларни ривожлантиришга ҳам эътибор қаратилмоқда. Аммо бугунги замонавий оламда ахборот технологиялари соҳаси барча соҳалардан бир неча баробар тез ва шиддат билан ривожланаётгани, давлатнинг иқтисодий ўсишида уларнинг ўрни беқиёслигини ҳисобга олганда, бу ўз вақтида қабул қилинган қарор дейиш мумкин.\nЗеро бугун капитализация кўрсаткичи бўйича дунёнинг энг йирик 10 та компаниясининг 5 таси IT-компаниялари (Apple, Google, Microsoft, Amazon, Facebook) эканлиги ҳам сўзимизнинг исботи. Ортиқча изоҳ шартмас.


Қозоғистон ва Қирғизистон ўртасидаги божхона тартиби бекор қилинди\n11:32 / 12.08.2015 2321\nҚозоғистон ва Қирғизистон ўртасидаги божхона пунктлари Қирғизистоннинг Евросиё иқтисодий иттифоқига аъзо бўлиши билан ишдан тўхтади. Чегараларнинг очилиши ҳақидаги фармон давлат раҳбарлари томонидан телекўприк пайтида берилди. Очилиш маросимида бевосита Қирғизистон бош вазири Темир Сариев ва Қозоғистон бош вазирининг ўринбосари Бақитжон Сагинтаев иштирок этишди.\n“Қирғизистоннинг ЕИИга аъзо бўлиши муҳим ҳодисадир. Божхона чегараларининг очилиши икки томонлама бизнесни ривожлантиришда қўл келади. Биз ижобий натижаларни кўрамиз, – деди Қозоғистон президенти Нурсултон Назарбоев. – Ҳозир инқироз давом этмоқда. Бу савдо кўрсаткичларини ёмонлаштирмоқда. Аммо истиқболда иттифоқ мамлакатларимиз фаровонлигининг ошишига олиб келади”.


Абдулҳамид Чўлпон. Увайсий (1936) | www.ziyouz.uz\nБош саҳифа МатбуотЖадид матбуотиАбдулҳамид Чўлпон. Увайсий (1936)\nКлассик мақомлар орасида кўпчилик ичига энг кўп ёйилгани, шубҳасиз, «Ироқ» куйидир. Уни Бухоронинг шашмақомчи ҳофизлари кўп айтар эдилар. Тўйчи акав а унинг жўралари ҳам уни бошқача қилиб ишлаб, омма орасига ёйдилар. У саҳнамизда энг аввал «Ҳалима» воситаси билан жаранглади. «Ҳалима»нинг биринчи — дастлабки вариатида «Ироқ» куйи йўқ эди, кейинча пиесани бир қадар ншлашга тўғри келган вақтда Ҳалима (қиз) нинг арияси бўлиб саҳнага чиқди. «Ҳалима» пиесасида уни марҳум Турсуной, сўнгра Ҳалима Носир қизи, Назираойлар; айрим нўмер ўлароқ Абдулҳақ Султонов, Раҳимберди Бобожонов, Бобораҳим, Карим Зокирий, Қўлдошев ва бошқалар айтдилар. Кўпчилик ёқтирди ва у, том маъноси билан гражданлик қозонди.\n«Ироқ»ни айрим нўмер ҳолида ўқувчи ҳофизларимиз у куйга Увайсийнинг:\n«Забонингни кетургил, эй шакарлаб тўти гуфтора,\nНечикким марҳамат бўлсин неча мандек дилафгора».\nдеб бошланатурғон машҳур ғазалини ўқуб келадилар.\nАна ўша ғазални ёзган Увайсий Умархон даврида яшаган аёл шоирлардан бўлиб, номи Жаҳон отин эди. У, «эваз» баҳрли бир ғазалининг охирида ўз тахаллуси, (шоирлик номи) ва исмини мана бундай қилиб билдиради:\nЙўқотиб ўзни фано мартабасига ета кўр,\nВайсий номим менинг ул номи Жаҳонимга эваз».\nЖаҳонойи асли ўзи Марғилонлик бўлган. Умархон ўрдасида хоннинг ўзи бошлиқ бир неча шоир бўлганини (Фазлий, Адо, Ҳозиқ, Гулханий ва бошқалар), уларнинг тез-тез тўпланиб мушовара қилишғанларини эшитгандан кейин, ўша шоирлар мажлисига кирмак ҳавасига тушади. Бунинг учун Қўқонга бормоқчи бўлиб отасидан ижозат сўраганида отаси унинг талабини қайтармаса-да, қизнинг саройдаги шоирлар мажлисига киришига ёрдам кўрсатар деган умид билан Қўқондаги обрўли одамлардан бир дўстининг ҳовлисига юборади. У одам, қизнинг шоира бўлса ҳам ҳали ёш эканини кўриб, иккиланади:\n— Бу ҳолингизда бориб киролмассиз. Биронта қари хотин қиёфасида бориб кўрсангиз, — деди.\nЖаҳонойи қари кампир кийимларини кийиб, эски паранжи ёпиниб ўрдага боради. Уни киритмайдилар. Сўнгра, у, юқорида кўрсатганимиз «Забонингни» дея бошланган ғазалидан мана бу икки йўлни ёзиб шоирлар мажлисига киритади:\n«Мени «Латакҳули» деб маҳрум этма боғбон аҳли,\nАзал дегони бағрим қонини тўккан бу гулзора».\nШундан сўнг уни шоирлар мажлисига киритадилар, Фақат у ерда унинг қари кампир эмас, ёш бир жувон экани билингандан кейин, бирор «фитна» чиқмаеин деб бўлса керак, уни дарҳол сарой ичкарилигига киритиб юборадилар. Шу бўйича Жаҳонойи Умархон саройида қолиб кетади ва сўнгроқ «Жаҳон отин» деб шуҳрат чиқаради.\nСаройда яшаган даврида Марғилоннинг Қаландархона деган жойига яхши сиркорлик бир уй солдирган экан. Ўша уй ҳали ҳам сақланган дейдилар.\nУнинг «Карбалонома»си, «Девон»и ва ҳам Муҳамадали хонга (Умархоннинг ўғли, шоир) бағишланган «Хитой сафари» номли асарлари бор.\nЖаҳон отинга бир кун, дастурхон устида анорни кўрсатиб, шу тўғрида бир нарса демакни илтимос қилғанлар. Жаҳон отин ўша минутнинг ўзида анор тўғрисида тўрт йўллик бир шеър ёзган. Бадеҳагўлик (экопромт) йўли билан ёзилган бу тўрт йўллик байт анорни қандай гўзал ва санъаткорона тасвир қилади:\n«Бу на гумбаздир, эшиги туйнугидан йўқ нишон,\nНеча гулгунпўш қизлар манзил айлабдир макон,\nСиндириб гумбазни қизлар ҳолидан олсам хабар:\nЮзларига парда тортиғлиқ, турурлар бағри қон».\n«Юзларига парда тортилган «қизларнинг» бағрлари қон» бўлганини айтган, сарой чўриқизларининг оҳи зорини тасвирлаб берган.\n Эй шакар лабли тўти, тилингни сўзга келтиргилки, менга ўхшаган қанча кўкси яралиларга марҳамат бўлсин.\n Ўзликдан кечиб йўқлик даражасига эриш, менинг «Вайсий» деган номим, Жаҳон деган номимнинг ўрнидадир.\nУвайсий — Мазкур мақола «Ёрқин турмуш» журналининг 1936 йил 4—5 қўшма сонида эълон қилинган.\nТўйчи ака — Мулла Тўйчи Тошмуҳамедов (1868—1943), ҳофиз, ўзбек қўшиқчилик санъатининг йирик намояндаси, Ўзбекистон халқ ҳофизи.\n«Ҳалима» — драматург Ғ. Зафарийпинг (1889—1944) шу номли драмаси. Илк бор 1920 йилда саҳналаштирилган бу асар 20—30-йилларда бир неча ўн марталаб ўйналган.\n«Эваз» баҳрли — Чўлпон бу ўринда янглишиб кетган, чамаси. Тўғриси «эваз радифли» деб ёзилиши керак.\nАдо — XVIII асрда яшаган Умархон саройи шоирларидан. Ўзбекча ва форсча ғазал, муҳаммаслари бизгача баёз ва мажмуаларда етиб келган.\nҲозиқ — тахаллуси, ҳақиқий исми шарифи Жунайдулло Исмоилшайх ўғли (18 аср охири — 1843) — шоир, асли ҳиротлик. 1799—1900 йилларда Бухорога келган. Хоразмда Мунис, Огаҳий адабий гуруҳида бўлган. Амир Насруллохон томонидан қатлга буюрилган.\nМуҳаммад Алихон (Маъдалихон) — Умархоннинг ўғли. 1810 йилда туғилган. 1822 йилдан Қўқон хони. Унинг хонлик даврида суғориш ишлари яхшиланган, хонлик ҳудуди кенгайтирилган. 1840 йилда Бухоро амири Насруллохон билан урушда енгилиб, унинг вассали бўлиб қолган. 1842 йилда амир Насрулло томонидан қатл эттирилган.\nБадиҳагўйлик — ар., бадиҳа сўзидан. Бирор воқеа, ҳодиса муносабати билан тайёргарликсиз айтилган шеър, экспромт. Шарқ ҳукмдорлари саройларида ўтказилган мушоираларда бадиҳа йўли билан шеър айтиш баҳслари расм бўлган.\n← Аввалги Аввалги Исҳоқхон Ибрат. История древнего города Ахси в Ферганской области (1913)\nКейинги → Кейинги: Абдулҳамид Чўлпон. Бошқармага хат (1936)


ДХМ ходимлари саҳоват кўрсатди » Sangzor.uz - Жиззах янгиликлар портали\nSangzor.uz - биз сизга яқинмиз! » Жиззах янгиликлари » ДХМ ходимлари саҳоват кўрсатди\nДХМ ходимлари саҳоват кўрсатди\n3 декабрь “Халқаро ногиронлар куни”ни юртимизда нишонлашдан асосий мақсад - жамиятда меҳр-эътиборга муҳтож инсонлар муаммоларини бартараф этиш, қадр-қимматини, ҳуқуқларини ҳимоя қилиш ва турмуш шароитларини яхшилашга қаратилган.\nЭзгулик, меҳр-мурувват ва ўзаро ҳамжиҳатлик халқимизга хос сифатлардан саналади. Айниқса, давлатимиз томонидан ёлғиз, алоҳида ҳимояга муҳтож фуқароларга кўрсатилаётган ғамхўрлик ва эътибор уларни ҳаётга бўлган иштиёқи, жамиятга бўлган муносабатини янада яхшилашга хизмат қилади.\nШ.Рашидов туман Давлат хизматлари маркази, туман Халқ қабулхонаси ҳамда адлия бўлими ходимлари ҳам ногиронлиги бор, кам таъминланган фуқаролар ҳолидан хабар олиб, уларнинг хонадонларига ташриф буюрдилар.\nЖумладан, тумандаги “Сарайлик” МФЙ да истиқомат қилувчи ногиронлиги бор инсонлар хонадонига кирилиб, уларга турли озиқ-овқат маҳсулотлари етказиб бериш билан бирга, давлат хизматларига бўлган эҳтиёжлари ҳам ўрганилди. Бепул ҳуқуқий тушунтиришлар берилиб, улар ҳам давлат хизматларидан барча Ўзбекистон фуқаролари каби фойдаланиш имконига эга эканликлари айтилди.\nЭслатиб ўтамиз, ногиронлиги бўлган инсонлар давлат хизматларидан фойдаланганда уларга тўловлар учун чегирмалар берилади.


Бўлим устига босинг\nШашков Денис Сергеевич\nЛавозим: Ахборот технологиялари бўлим\nВазифалар: Бўлимнинг асосий вазифалари локал актлар, Ўзбекистон Республикаси қоунчилигининг ҳужжатлари ва талабларига мувофиқ корхонанингинг ахборот ресурслари ва тизимлари бўйича норматив-техник ҳужжатларининг базасини олиб бориш, дастурий аппарат комплексларининг узликсиз ишлашини таъминлаш ишларини ташкиллаштириш;\nМасалалар: Ахборот-коммуникация технологияларини ривожлантириш ва такомиллаштиришга қаратилган ишларни ташкиллаштириш ва олиб бориш.\nБўлим ҳақида тасдиқланган низоми\nТашбаев Мухитдин Айнитдинович\nЛавозим: Қўриқлаш хизмат бошлиғи\nТелефон: +99871 258-87-11\nВазифалар: Ишчилар учун зарур бўлган хавфсизликни таъминлаш, мулкни ўғирликдан ва қасддан нобуд бўлишдан ҳимоя қилиш, расмий ахборотнинг махфийлигини сақлаб қолиш учун шароитларни таъминлаш.\nВазифалар: Хавфизлик хизмати ходимларининг вазифаларини бажариш устидан назорат қилиш.\nЛавозим: Назорат-тафтиш гуруҳ бошлиғи.\nВазифалар: Тизим ва технологик жараёнлар хавфсизлиги самарадорлигини таҳлил қилади; ишлаб чиқиш бўйича техник муаммоларни таҳлил қилади; илмий изланиш маълумотларини таҳлил қилади ва олинган натижаларни ўрганади; техник маълумотлар, лойиҳалар ва техник топшириқларни ўрганади; техник маълумотларни тарқатади.\nМасалалар: Корхона стратегияси ва ишлаб чиқариш самарадорлигига эришиш ҳамда иш сифатини оширишни таъминлаш мақсадида бозор конъюктураси ва фан-техниканинг замонавий ютуқларини инобатга олган холда ишлаб чиқаришни бошқариш тизимини такомиллаштириш тадбирларини ишлаб чиқиш.\nЛавозим: Таҳлил бўлим бошлиғи.\nМасалалар: Йиғиш ва таҳлил маълумотлар.\nШукуров Нурбек Уткирбоевич\nЛавозим: Ходимларни бошқариш хизмати бўйича\nТелефон: +99871 258-93-21\nВазифалар ва Масалалар: Кадрларни бошқариш хизмати корхонани малакали кадрлар билан таъминлаш, ходимлар малакасини ошириш, уларни қайта тайёрлаш тизимини такомиллаштириш ишларини олиб бориш билан шуғулланади.\nГалямова Найля Шамильовна\nЛавозим: Меҳнат ва иш ҳақи бўлим бошлиғи\nВазифалар ва Масалалар: Ходимлар малакасини ошириш, уларни қайта тайёрлаш тизимини такомиллаштириш ишларини олиб бориш билан шуғулланади.\nКим Светлана Ивановна\nЛавозим: Иқисодиёт ва таҳлил бўлим бошлиғи\nТелефон: +99871 258-82-94\nВазифалар: Ишлаб чиқариш ва иқтисодий кўрсаткичлар бўйича тахлил. Мураккаб иқтисодий тахлил. Мавжуд шакллар ва тўлов тизимларининг самарадорлигини тахлил қилиш.\nМасалалар: Бўлим бизнес-режалар, корхонани ривожланиш стратегиясини ишлаб чиқиш, корхона фаолиятининг янги йўналишларини аниқлаш, хорижий ташкилотлар билан ҳамкорликни ривожлантириш билан шуғулланади.\nНам Анастасия Витальевна\nЛавозим: Бош хисобчи\nТелефон: +99871 258-87-23\nВазифалар: Ўзбекистон Республикаси молия ва бухгалтерия муносабатларнинг фаолиятини тартибга солувчи бошқа меъёрий-ҳуқуқий ҳужжатларнинг талаблари; бухгалтерия ҳисоботи ва жамият ҳисоботини ташкил этиш; бухгалтерия ҳисоботи ва жамият ҳисоботини тайёрлашда, ташкил этиш соҳасидаги муносабатларни тартибга солиш.\nМасалалар: Корхонанинг молиявий-хўжалик фаолияти бухгалтерия хисобини ташкил этиш. Мол-мулк, маблағлар тўғри сарф-харажат қилиниши ва моддий қадриятлар хавфсизлиги устидан назорат килиш.\nЛавозим: Молиявий хизмат бошлиғи\nТелефон: +99871 195-64-50\nВазифалар: Молиявий стратегиялар бажарилишини назорат килиш.\nМасалалар: жамият таркибидаги ташкилотлар ва корхоналарнинг молиявий қоидаларга ва барқарорлигини мустаҳкамлаш, кенг қамровли чора-тадбирларни ишлаб чиқиш ва амалга ошириш;.\nЛавозим: Омборхона мудираси\nТелефон: +99871 258-81-07\nВазифалар: Товар моддий бойликларини омборларда сақлаш, сақлаш тартибига, кирим-чиқим ҳужжатларини расмийлаштириш ва топшириш қоидаларига риоя қилиш.\nМасалалар: Товар моддий бойликларини қабул қилиш, сақлаш ва чиқариш.\nИшанходжаев Носир Баходирходжаевич\nЛавозим: Ички савдо бўлим бошлиғи.\nТелефон: +99871 258-81-14, 258-77-40\nВазифалар: Янги ноананавий бозорларни ўзлаштириш ҳисобига металлургия тармогнинг ўртача истиқболининг экспорт потентсиалини ривожлантириш стратегиясини ишлаб чиқиш;\nМасалалар: Ўзлаштирилиши тахмин қилинаётган маҳсулотларнинг рақобатбардошлигини, унинг ички ва экспорт бозорларидаги сотилиш хажмини, ўрнини таҳлил қилиш.\nЛавозим: Ташқи иқтисодий фаолият бўлим бошлиғи\nХизмат рақами: +99871 258-86-74\nМобил рақами: +99890 938-00-59\nВазифалар: Ишлаб чиқарилган маҳсулотлар учун талаб аниқлаш, ички ва ташқи бозорларда маркетинг тадқиқотлари амалга ошириш.\nМасалалар: Имзоланган битимларга мувофиқ товарлар савдоси, стратегия ва маркетинг тактикасини амалга ошириш.\nЛавозим: Маркетинг ва реклама бўлим бошлиғи.\nТелефон: +99871 257-38-82\nВазифалар: Рақобатни шакллантирувчи асосий омилларни прогноз ва таҳлил қилиш. Оммавий ахборот воситалари ёрдамида рекламани ташкил этиш.\nМасалалар: Ишлаб чиқарилаётган маҳсулотлар истеъмол хусусиятларини ва уларга харидорларнинг билдирган талабларини ўрганиш.\nЛавозим: Таъминот бўлим бошлиғи\nТелефон: +99871 258-82-01\nВазифалар ва Масалалар: Бўлим биржанинг таркибий бўлимларини керакли материаллар ва мулк билан таъминлаш, уларни моддий-техник таъминлаш масалаларини бошқариш ва назорат қилиш, товар (иш, хизмат)ларни харид қилишни ташкил этиш бўйича янги усулларни жорий этиш билан шуғулланади.\nХакимов Абдулатиф Абдуразакович\nЛавозим: Ахборот-таҳлил бўлим бошлиғи.\nЛавозим: РМПЧ Тайёрлов бошқармаси бўлими бошлиғи.\nТелефон: +99871 250-23-27\nВазифалар: Рангли метал парча ва резги чикиндиларини тайёрлаш, уларни хисобга олиш, шартномаларни расмийлаштириш, уларнининг прогноз курсатгичларини шакиллантириш ва янги лом хосил булиш тахлилини амалга ошириш ишларини ташкиллаштириш.\nМасалалар: Рангли метал парча ва резги чикиндиларини тайёрлаш, уларни хисобга олиш ва хисоботини юритиш. Вилоятлардан рангли метал парчаларини уз вахтида топширилишини таъминлаш\nЛавозим: Ҳудудий (тайёрлов) бўлинмалари.\nНиязов Азат Сатибалдиевич\nЛавозим: Автотранспорт ва логистика хизмат бошлиғи.\nТелефон: +99871 258-95-01\nВазифалар ва масалалар: Транспорт воситаларидан оқилона фойдаланиш, унумдорглигини ошириш, транспорт харажатларини камайтириш, ёқилги ва мойлаш воситаларини сарфини камайтириш.\nЛавозим: Корпоратив мижозлар билан ишлаш бўлими бошлиғи.\nВазифалар: Корпоратив мижозлар билан ишлаш.\nМасалалар: Корпоратив мижозлар билан ишлаш.\nУтвержденное положение об отделе\nЛавозим: Бош мухандис\nВазифалар: Механизмлар, ускуналар, жиҳозлар, юк кўтариш қурилмалари, механизацияланган воситалар ва бошқа асосий жамғармалар, шунингдек жамиятнинг меҳнат муҳофазаси, техника хавфсизлиги ва ёнғин хавфсизлиги бўйича техник ҳолатлари талабларини таъминлаш.\nМасалалар: Заводнинг техник хизматлари ишини ташкил этилишини амалга оширади.\nТашмухаммедов Санжар Гафарович\nЛавозим: Бош механик\nЛавозим: Бош энергетик\nВазифалар ва масалалар: Юк кўтариш электручасткасини таъмирлаш бўйича ишларни мувофиқлаштириш.\nЛавозим: Метрология ва стандартлаштириш хизмати бошлиғи.\nВазифалар:Ишлаб чиқаришни метрологик таъминлашни ташкил этиш, маҳсулотга мувофиқликни сертификатлаш стандартларини ва бошқа меъёрий ҳужжатларни “Ўзстандарт” агентлиги билан келишилган ҳолда ташкил этиш.\nМасалалар:Техник режимларга риоя қилмаслик сабабларини таҳлил қилиш, сифатсиз маҳсулотларни, ўлчаш асбоблари, назорат ва синов ҳолатига боғлиқ бўлган хом-ашё, материаллар, энергия ва ҳ.қ.ларнинг самарасиз ҳаражатлари ва уларни бартараф этиш чорасини кўриш.\nМякинин Михаил Михайлович\nЛавозим: Ишлаб чиқариш бўйича директорнинг ўринбосари.\nВазифалар: Рангли металла рва резги чиқитларни сифатли ва ўз вақтида қайта ишлаш.\nМасалалар: Рангли металл чиқиндиларини ҳамда металлни қайта ишлашни таъминлаш ва Цехга кейинчалик тайёр маҳсулотлар ишлаб чиқариш учун ўтказиш\nБўлим ҳақида тасдиқланган низоми алюмин цехи\nБўлим ҳақида тасдиқланган низоми ХИМ цехи\nБўлим ҳақида тасдиқланган низоми бирламчи қайта ишлаш цехи\nБўлим ҳақида тасдиқланган низоми кўрғошин цехи\nХакимов Рамз Казимович\nЛавозим: Бош технолог\nВазифалар: Ишлаб чиқариш режалари, бузуқ тижорат махсулотлар сонини камайтириш, ишчи стандартлар ва техник хизмат кўрсатишни назорат қилиш.\nМасалалар: Корхонанинг техник-иқтисодий самарадорлигини ошириш.\nКадырханов Саидахёр Саидкаримович\nЛавозим: Бўлим бошлиғи\nТелефон: +99871 258-54-41\nВазифалар: Бўлими доирасида масалаларни қонун ҳужжатларига қатъий риоя этилишини, уларни ўрганишни ва ҳужжатлар лойиҳалари тайёрланиши, нишон ташкил кўриб чиқишда таъминлаш.\nМасалалар: Бошқарув раиси ва жамият фаолияти билан боғлиқ, баённома қарорларини амалга оширилишини назорат қилиш.\nЛавозим: Инвестицияларни жалб қилиш ва инвестиция лойиҳаларини амалга ошириш бўлим бошлиғи\nТелефон: +99893 540-21-79\nВазифалар: Замонавий технологияларни ички ва халқаро ишланмаларни ўрганиш.\nМасалалар: Инвестицияларни жалб қилиш ва инвестицион лоциҳаларни амалга ошириш.\nЛавозим: Капитал қурилиш бўлим бошлиғи.\nВазифалар: Тармоқ корхоналарида қурилиш ва техник қайта жихозланиш (қайта қуролланиш) стратегиясини аниқлаштириш, ушбу тадбир доирасида, бор бўлган асосий жамғармалардан самарали фойдаланиш, рақобатбардош маҳсулот ишлаб чиқариш бўйича янги ишлаб чиқаришни (қувватларни)ташкил қилишни таъминлайдиган ягона инвестицион сиёсат ўтказиш.\nМасалалар: Реконструкция, кенгайтириш, объектларни техник модернизациялаш.\nШестак Елена Ивановна\nЛавозим: Сифат назорати ва стандартларга риоя қилиш бўлим бошлиғи.\nТелефон: +99871 258-86-21\nВазифалар: Корхонага топширилаётган хом ашёнинг сифат кўрсаткичлари, уларни белгиланган талабларга мувофиқлиги хамда эътирозларни тақдим этиш мақсадида техник асосларга эга хужжатлар бўйича кириш назоратини амалга ошириш.\nМасалалар: Стандартлар ва техник талабларга мувофиқ бўлмаган махсулотлар чиқиши (етказиб берилиши) ни олдини олиш.\nМамаджанова Рада Мирзаражабовна\nЛавозим: Юридик бўлим бошлиғи.\nТелефон: 99871 258-82-91, +99871 258-93-72\nВазифалар:Буйруклар, фармоишлар ва хукукий тусдаги бошка хужжатлар лойихаларини амалдаги конунчиликка мувофиклиги юзасидан текшириш. Хужалик шартномалари буйича хукукий экспертизалар утказиш.\nМасалалар:Амалдаги қонун хужжатларига риоя этилишини таъминлаш.\nАлимов Ботир Рустамович\nЛавозим: Маъмурий хўжалик бошқарма бошлиғи\nВазифалар: Хўжаликни қўллаб-қувватлаш ва биноларни таъмирлаш, ободонлаштириш, боғдорчилик ва ҳудудларни, биноларни тозалаш. Бўлимларни керакли офис ва маиший товарлар билан таъминлаш.\nМасалалар: Хўжаликни таъминлаш ҳизмати фаолиятини бажарилишини назорат қилиш.\nЮнусова Муборак Каримджановна\nЛавозим: Ижро интизоми назорати бўлим бошлиғи\nТелефон: +99871 258-82-91\nВазифалар: Қабул, ёзишмаларни рўйхатга олиш, ижро учун хужжатлар бериш ва назорат қилиш.\nМасалалар: Қабул, ёзишмаларни рўйхатга олиш, ижро учун хужжатлар бериш.\nКамалдинова Найле Газимовна\nЛавозим: Хўжалик таъминоти бўлим бошлиғи\nТелефон: +99871 258-92-96\nБўлинмалар рўйхати файлда (17кб)


“Дамас” ҳайдовчиси йўл нотекислигидан қочиб “Камаз”га урилди - UzNews.uz\nКитоб туманининг ички йўлларидаги носозлик бир кишининг ўлимига сабаб бўлди.\nЖорий йилнинг 23 август куни соат 19:30 ларда, Қашқадарё вилояти, Китоб тумани, “Сарой” МФЙ, Сарой қишлоғи ички йўлида ҳайдовчи 1979 йилда туғилган С.И. “Дамас” русумли автомобилни бошқараётиб йўлдаги нотекисликдан қочиб қарама-қарши йўналишга ўтиб кетиб, қаршисидан келаётган ҳайдовчи 1996 йилда туғилган Ж.Ж. бошқарувидаги “Камаз 5511” русумли юк автомашинаси билан тўқнашиб, ЙТҲ содир этган.\nНатижада, “Дамас” русумли автомобиль ҳайдовчиси 41 ёшли С.И. оғир тан жароҳатлари билан шифохонада вафот этган.\nМазкур ЙТҲ юзасидан Китоб тумани ИИБ ҳузуридаги ТБ томонидан жорий йил 24 август куни Ўзбекистон Республикаси Жиноят кодексининг 266-моддаси 2-қисми (Транспорт воситалари ҳаракати ёки улардан фойдаланиш хавфсизлиги қоидаларини бузиш одам ўлишига сабаб бўлиши) билан жиноят иши қўзғатилиб, тергов ҳаракатлари олиб борилмоқда.


Материаллар Февраль 2018 йил » Ёшлик илҳомлари...\nEsdalik.uz - ёшлик илҳомлари » Материаллар Февраль 2018 йил\nГапнинг пўскалласини айтганда: мен Френк билан умуман учрашмаганман. Ҳатто асл корейсча исмини ҳам билмайман. Тасаввурим эримнинг у ҳақида айтиб берган гаплари доирасидагина эди. Улар болалик чоғларида ёнма-ён уйда яшашган, карате тўгарагига бирга қатнашган ва ёшлари улғайгач ҳам елкама-елка бўлишган. Френк бундан йигирма йил аввал Канадага кўчиб кетди ва кичикроқ автомобил эҳтиёт қисмлари магазинини бошқармоқда. У қайнотамнинг опасининг ўғли бўлиб, Канадага кўчиб кетгач исмини Френк деб ўзгартириб олган эди. Бу менинг Френк ҳақида бор билганларим.\nУлар икковлашиб елкаларига гитарани илиб, паркка тез-тез бориб туришар, ўзларига шўхлик қилаётган қизларга эътибор беришмасди. Паркда қўшиқ куйлашиб, барзанги йигитлар билан кураш тушишарди. Нишонга ўқ отишда ва курашда Френк доимо ютганлигини эрим оғзидан бол томиб ҳикоя қилиб берарди: »Шундай ошнам бор менинг…»\nadmin дан 16:51, 18 февраль 2018\nЗулфия Мамасидиқ қизи\nКўкламойни кутдик бетоқат,\nҚиш фаслидан сўраймиз узр.\nИфорлари жонларга рохат,\nЕтиб келдик баҳорга,шукур.\nТабиат ҳуш мафтункор рангда,\nТарновлардан сўнди сумалак.\nҚуёш кулиб қутлайди тонгда,\nadmin дан 15:49, 18 февраль 2018\nШоди чўпонга қўйлар тегдию,ияги осмонга бўрлаб қолди.Қўйчивон деган бундай хокисоргина бўлмайдими.Йўқ,бу қўйларни эмас бутун шаҳарни сўраб турган одамдай тутади ўзини...\nҚишлоқда нечта хонадон бўлса қўйлари беҳисоб,кимнидир қўйчивон қилиб сайлашадида ойига келишилган сўммани ҳар бир хўжалик қўйларининг сони нечта бўлса,шунга қараб тўлашади ,азалдан одат шунақа.\nШоди ўзи табиатан сал қўполроқ,кун кўрмаган кун кўрса кундузи ҳам чироғ ёқади деганларидай шу оддийгина «мансаб»га ҳам ўзини бошқача тутадиган бўлиб қолди.\nОдамлар буни фаҳмлашса ҳам,эй бир гуппиласа гуппилабдида шу Шоди ҳам, майлида, шунча қўйни бажариш осонми деб, кулиб қўя қолишарди.\nҚишлоқ одамлари самимий ва ишонувчан бўлганлиги учун ҳам Шодининг одатларини яхши қабул қилишар,хафа ҳам бўлишмасди.\nadmin дан 14:34, 17 февраль 2018\nБу воқеага бир неча йил бўлди. Афридий қабиласидан бўлган Тўмасхон моманд қабилалари яшайдиган тоғли вилоятдан қишлоғига ўтиб кетаётганди. Қўлида милтиғи бор, ҳеч нарсадан қўрқмасди.\nМоманд қабиласидан бўлган Банорасхон Тўмасхоннинг елкасидаги ажойиб милтиқни кўриб, ақлини йўқотаёзди. Момандлар бировнинг қўлида яхшироқ қурол кўриб қолишса, мол-жонини ҳам аямай, уни қўлга киритишга уринишади.\nТўмасхон қишлоқдан анча узоқлашганда орқасидан изма-из келаётган Банорасхон бир пана жойдан туриб:\n— Ҳой, милтиғингни дарров ташла-да, бу ердан тезроқ йўқол,—деб бақирди.\nТўмасхон дарров катта бир тошнинг панасига ўтиб олиб, овоз чиққан томонга ўқ узди. Афғон ўлса ўладики, қўлидаги яроғини бировга бермайди.\nadmin дан 14:11, 16 февраль 2018


Мирзиёев “Аҳолини рўйхатга олиш тўғрисида”ги қонунни имзолади - 17.03.2020, Sputnik Ўзбекистон\nҚонун билан аҳолини рўйхатга олишнинг асосий принциплари белгиланди. Шахсга доир маълумотларнинг махфийлиги, аҳолини рўйхатга олишни бошқаришнинг... 17.03.2020, Sputnik Ўзбекистон\nҚонун билан аҳолини рўйхатга олишнинг асосий принциплари белгиланди. Шахсга доир маълумотларнинг махфийлиги, аҳолини рўйхатга олишни бошқаришнинг марказлаштирилганлиги шулар жумласидан.\nТОШКЕНТ, 17 мар - Sputnik. Шавкат Мирзиёев “Аҳолини рўйхатга олиш тўғрисида”ги қонунни имзолади.\nҚонун билан аҳолини рўйхатга олишнинг асосий принциплари белгиланди. Булар даврийлик, умумийлик ва бир пайтдалик, рўйхатга олишнинг якка тартибдалиги, шахсга доир маълумотларнинг махфийлиги, аҳолини рўйхатга олишни бошқаришнинг марказлаштирилганлигидан иборатдир.


Вилоятларда гўшт нархи белгиланганидан наф бўлдими? – mulkdor.com\nВилоятларда гўшт нархи белгиланганидан наф бўлдими?\nAugust 5 2017, 05:08 Иқтисодиёт хабарлариКоррупция\nРўзғор учун энг керакли маҳсулот – гўшт нархи кескин ошгач, барча мутасаддилар муаммони ҳал қилишга ўз услубида киришдилар.\nВилоят ва туман ҳокимлари ҳудудидаги аҳолига гўшт сотувчи қассобларни йиғиб, машваратлар ўтказди. Уларни олдига: “Эртадан бошлаб, гўшт белгиланган нархда сотилади!” дея топшириқ берилди. Мажлис қарорлари ОАВда қилингач, ўзимизни анча хотиржам сездик. Мазкур тадбирдан сўнг шаҳар ва туман назорат қилувчи органлари кунлик текширувга чиқиб, қассобхоналарни назорат қила бошлади.\nБир-икки ҳафта ҳайтовур нархни мана шу йўл билан ушлаб турилганини инкор ҳам этмаймиз. Бироқ, айни пайтда гўшт яна ўз таннархига мос нархни белгилаб, жойига қайтди. Бу – нархни назорат қилишни ёқтирмайдиган БОЗОР ИҚТИСОДИЁТИ деганидир.\nЭътиборингизга Ўзбекистонни турли вилоят ва шаҳарларидаги ҳолатни ҳавола қиламиз:\nЮқорида кўриб турганингиздек, гўшт ҳокимликлар томонидан белгиланган(тавсия қилинган десак, тўғрироқ бўлар) сотилмаяпти. Бозорларда ҳарқалай нарх бироз арзон.Лекин, жойлардаги нарх ошмасдан олдин мунтазам фаолият юритаётган гўшт сотиш шохобчалари эндиликда тўлақонли ишламаётгани ташвишли ҳолат.Мазкур рақамларни айнан шу вилоятнинг барча туман, шаҳарларидаги аниқ нарх деб қабул қилиб бўлмайди. Сабаби, нарх тинимсиз “ўйнаб” турибди. Биз ўрганиш давомида ерли аҳоли томонидан берилган маълумотларга асосландик.\nҚассоблар ва гўшт ишлаб чиқарувчи, яъни мол парваришлайдиган кишилар билан мулоқот давомида ҳар икки томон ўз муаммоларини айтаётир.\n-Ҳозирча, тери ва калла-почадан тушган киримга қаноат қилиб, гўштни белгиланган нархда сотяпман,- дейди андижонлик қассоб.\n-Хонадонда доим уч-тўрт бош мол боқамиз, қорамол боқиш қийинлашиб, кунжара нархи 2200 сўмга, омухта ем 1900га чиқди,-дейди Хоразм вилоятидан алоқага чиққан фуқаро.\nГўшт етказиб берувчиларни фикрича, қассоблар масаласи жиддий экан. Сабаби, гўшт таннархи арзонлашгани билан қассоб бир хил фойда кўради. Чунки, у олади ва устига қўйиб сотади. Қарангки, мол етиштирган боқиб 1 миллион, қассоб уни сотиб 1 миллион топади. Муаммонинг негизи ишлаб чиқарувчига шароит яратиб беришда, дея қайта-қайта такрорлаяпмиз, холос.\n“Назорат сўйиш” ҳақида эшитганмисиз? Водий вилоятлардан бирида мутасаддилар ана шундай амалиёт ўтказибди. Бозордан мол сотиб олиниб, тоза суякли гўшт нархи аниқланганида, тери ва калла-поча ташқари гўшт қассобларга 28500дан тушаётгани аниқланди.\nАйнан шу борада мақолалар жуда кўп эълон қилинаётган бўлса-да, ҳали бирор марта соҳа вакиллари ОАВ орқали таҳлилий чиқиш қилишмади.\nМуаммонинг ечими ҳамда кўзда тутилаётган амалий ишлар бўйича мутахассисларга юзланишни мақсад қилиб, Қишлоқ хўжалиги вазирлиги расмий сайтидаги телефон рақамига қўнғироқ қилганимиз фойда бермади. “O’zbekoziqovqatxolding” компанияси гўшт ва сут маҳсулотларини ривожлантириш бўлимидан гўшакни кўтарган киши ўзини стажёр эканлигини айтиб, барча мутасаддилар вилоятларга хизмат сафарига чиқиб кетгани ҳамда компания гўшт етказиб бериш билан эмас, балки гўштни қайта ишлаш билан шуғулланиши, керакли маълумотларни гўшт ишлаб чиқарувчилардан олган маъқуллигини айтди.\nМазкур муаммони ҳал этиш учун вилоятларда гўшт нархини белгилангани ҳеч қандай наф бермади, дейиш нотўғри бўлади. Мазкур тадбир ҳарқалай наф бергани бор гап.\nСоҳанинг мутасадди ташкилотлари, балки гўштга ихтисослашган бўрдоқичилик фермер хўжаликларини ривожлантириш ва уларга кредитлар бериш борасида лойиҳалар, хонадонлардаги маҳсулот етказиб берувчилар учун имтиёзлар бўйича янгиликлар устида бош қотираётган бўлиши мумкин. Фақат муаммони тубдан ҳал этиш бўйича қандай ишларни амалга оширилаётганини билиб турсак яхши бўларди. Ахир ҳар бир вазирлик қошида матбуот хизмати фаолият юритади.\nМагницкий рўйхати… (ёхуд давлат мулкини ...\n2007 йилда Россия бюджетидан 5,4 миллиард рубл ўғирланган, бу тарихдаги Россия давлат бюджетидан энг катта маблағларни ўғирлаш ҳисобланади. Ушбу жиноятни биринчи бўлиб кашф ...\nБизнесSeptember 11 2019, 02:09\nЎзбекистон олтин экспортини кескин равишда оширди. Бу ҳақда Давлат статистика қўмитаси томонидан тақдим этилган маълумотларга таяниб, Spot хабар берди. Январь ойидан июлга ...\nБизнесAugust 20 2019, 09:08


Наманган вилояти касаба уюшмалари ташкилотлари Бирлашмасининг расмий сайтиЁШЛАР БИРЛАШМАГА КЕЛДИ мақсад нима? from\nНаманган вилоят касаба уюшма ташкилотлари Бирлашмаси катта мажлислар залида энергетика ходимлари касаба уюшмаси тармоғи ёш ходимлари билан очиқ мулоқот ўтказилди. Унда касаба уюшмасининг ёшлар манфаати йўлида амалга ошираётган ишлари ва бу имтиёзларнинг ҳаётда нечоғлик акс этаётгани масаласи ўртага ташланди.\nОдатда, бирор уюшма ёки ташкилотга ихтиёрийлик асосида бирлашилгандан кейин, унинг фаолиятини назорат қилиш, ҳисоб сўраш табиий ҳисобланади. Ёш энергетиклар ҳам касаба уюшмаси ва унинг атрофидаги масалаларга аниқ жавоб олмоқчи бўлишди.\nХодимларни қизиқтирган асосий масала мажбурий меҳнат ва унинг элементларига бориб тақалди.\n– Аввало, қандай шароит ва асосдаги меҳнатимиз мажбурий меҳнат бўлишини ажратиб олишимиз керак, – дейди саволларга жавобан Бирлашманинг меҳнаткашларнинг ижтимоий-иқтисодий манфаатларини ҳимоялаш бўлими мудири Анвар Дўлмонов. – Бирон-бир жазони қўллаш билан таҳдид қилиш орқали иш бажартириш мажбурий меҳнат, ҳарбий ёки муқобил хизмат тўғрисидаги қонунлар асосида; фавқулодда ҳолат юз берган шароитларда; суднинг қонуний кучга кирган ҳукмига биноан; қонунда назарда тутилган бошқа ҳолларда бажарилиши лозим бўлган ишлар мажбурий меҳнат деб ҳисобланмайди. Масалан, бир йилда икки ёки уч бора республикамиз бўйлаб хайрия, экологик ҳашарлар ўтказилади. Унда юртдошларимизнинг аксарият қисми ўз ҳиссасини қўшади: кўчалар супурилиб, ариқлар тозаланиб, чиқиндилар ташиб чиқарилади. Бу меҳнатимизда мажбурийлик элементи йўқ. Бироқ меҳнат шартномасида ўқувчига дарс бериши ёки беморни даволаши кўрсатилган, иш ҳақи айни шу учун бериладиган ходимни бирор тазйиқ асосида ёки устунликдан фойдаланиб, бошқа ишни қилишга йўналтириш мумкин эмас. Шундай ҳолатга гувоҳ бўлсангиз, биринчи галда бошланғич касаба уюшмасига мурожаат қилишингиз тавсия этилади.\n– Айни кунларда “Касаба уюшмалари тўғрисида”ги Қонун лойиҳаси муҳокамаси кетмоқда. Ваҳоланки, жамоат ташкилотининг фаолиятини тартибга солувчи “Касаба уюшмалари, уларнинг ҳуқуқлари ва фаолиятининг кафолатлари тўғрисида”ги Қонун мавжуд эди-ку!\n– Замон ривожлангани сари ижтимоий шарт-шароит ҳам ўзгариб бораверади, – дейди бирлашманинг Юридик бўлими мудири Баҳром Раҳимбердиев. – Қонунчиликда ҳам шундай.\nАмалдаги қонуннинг таҳлили мамлакатни модернизация қилиш жараёнида замонавий бозор муҳитида юзага келаётган муносабатларни тартибга солинмаганлигини кўрсатмоқда. Қонунда белгиланган касаба уюшмаларини тузиш, рўйхатга олиш ва фаолиятини таъминлашга доир қоидалар собиқ иттифоқ давридаги ҳуқуқни қўллаш амалиётига мослаштирилган. Нодавлат нотижорат ташкилотлари фаолиятини тартибга солувчи норматив-ҳуқуқий ҳужжатларни такомиллаштириш асносида фуқаролик жамияти институтлари фаолиятининг иқтисодий асосларини мустаҳкамлаш ва имтиёзларни кенгайтиришга қаратилган изчил ислоҳотларнинг рўёбга чиқарилиши натижасида амалдаги қонунларда номувофиқлик юзага келмоқда, қолаверса, касаба уюшмалари фаолиятининг меҳнат-ҳуқуқий, ижтимоий-иқтисодий асослари тўлиқ қамраб олинмаган эди. Янги қонун лойиҳасида касаба уюшмаларида инспекциялар фаолиятини ташкил этилиши ҳам олға сурилмоқда.\nМулоқотнинг очиқлигидан фойдаланиб ёш ходимлар нафақат ўз корхоналари мисолида, балки меҳнат билан боғлиқ бошқа масалаларда ҳам бирлашма мутахассисларидан батафсил жавоб ва тушунтиришлар олишди.\nХусусан, “ТЕМП – 2019” Халқаро касаба уюшмалари ёшлари Форуми натижалари, унда иштирок этиш шартлари ҳақида билдирилган қизиқишларга Бирлашма раисининг Ёшлар масалалари бўйича раис маслаҳатчиси Алихон Акрамов жавоб берди. Ёшларни қизиқтирган масалалардан яна бири “Касаба уюшмага аъзоларида ҳам хорижий тажрибани хорижнинг ўзида ўрганиш имкони борми?” деган мавзу бўлди. Бу ҳақда А.Дўлмонов, А.Акрамов ўз фаолиятлари, хорижга қилинган хизмат сафарлари мисолида кенг тушунтириш беришди.\nБу каби очиқ мулоқотлар вилоятнинг ҳар бир туманида, йирик бошланғичларда давом этиши белгиланган.


КОХЛЕАР ИМПЛАНТАЦИЯ ВА “BAHA 5” АППАРАТИГА БАҒИШЛАНГАН ИЛМИЙ КОНФЕРЕНЦИЯ ВА МАСТЕР-КЛАСС – Department of Otolaryngology and stomatology\n09.12.2017 16.12.2017 Safarov Ulug'bek\nКуни кеча 9-декабрь 2017 йилда “INVIVO” клиникасида кохлеар имплантация ва суяк ўтказувчанлик имплант аппарати (Baha 5)га бағишланган илмий конференция ва мастер класс ўтказилди. Ушбу мастер класс бутун дунёда кохлеар имплантация бўйича етакчи фирмалардан бири ҳисобланган “Cochlear” ва Россия аудиология ва эшитишни протезлаш илмий-амалий маркази билан ҳамкорликда ташкил этилди.\nКонференция давомида чет эллик етакчи Отоларинголог мутахассислар профессор Неля Милешина, Виген Бахшинян ва Давиде Профеталарп ўзларининг тажрибалари билан ўртоқлашдилар. Мастер класс доирасида бир нечта кохлеар имплантация жарроҳлик амалиётлари ўтказилди ва қатнашчиларга кўргазмали равишда тўғридан-тўғри намойиш этилди. Жарроҳлик амалиётининг муҳокамаси давомида иштирокчилар ўзларининг барча қизиқтирган саволларига жавоб олдилар. Конференция сўнггида “Cochlear” фирмаси ва Россия аудиология ва эшитишни протезлаш илмий-амалий маркази билан келгуси ҳамкорлик ва режалар тўғрисида келишиб олинди.


Ўқишга киритиш учун 15 минг доллар сўраган товламачи аёл қўлга олинди » Ўзбекистон янгиликлари – Zamin.uz\n30 март 2017, 13:09\nЎзбекистон МХХ ходимлари Бош прокуратура ҳузуридаги Солиқ, валютага оид жиноятларга ва жиноий даромадларни легаллаштиришга қарши курашиш Департаменти ходимлари билан биргаликда пойтахтдаги олий ўқув юртларидан бирига ўқишга киритиб қўйиш учун пул сўраган товламачини қўлга олдилар, деб хабар бермоқда Спутник нашри.\nТошкентлик 48 ёшли "Г.О." исмли аёл (исм-шарифи тергов манфаатлари юзасидан ошкор қилинмади) одамлар ишончига киришга устаси фаранг бўлиб, ҳуқуқни ҳимоя қилиш, ҳокимият ва бошқа давлат муассасаларида танишлари борлигини айтиб пул эвазига барча муаммоларни ҳал қила олишига ишонтириб келган.\nҚариндошини Тошкентдаги олий ўқув юртларидан бирига ўқишга жойлаштиришга қарор қилган "Н.И." унинг навбатдаги ўлжасига айланди. "Г.О." ундан 15 минг доллар сўраган ҳамда пулнинг бир қисмини ўқув юрти раҳбариятига беришини айтган.\nОператив ходимлар товламачини талаб қилинган пулни олаётганида ушладилар.\n"Суриштирув жараёнида аёл айбини тан олиб, шу йўл билан бойиб кетишни мақсад қилганини айтди. Унинг айтишича, юқори ташкилотларда танишлари борлиги ҳақидаги гаплари шунчаки ёлғон бўлган", — деди МХХ вакили.\nТергов давомида унинг "фаолияти"дан жабрланган яна бир шахс борлиги маълум бўлди. Тошкентлик тадбиркор "Б.Д." пойтахтнинг Яшнобод туманидаги "Авиасозлар" бозоридан магазин қуришга жой ажратилиши учун унга 47 минг доллар берган. Бироқ ваъда қилинган жойни олмаганидан сўнг у алданганини тушунган.\nЮқоридаги ҳолатлар бўйича жиноят иши қўзғатилди. Тергов давом этмоқда.\nЯнгиликлар » Жамият » Ўқишга киритиш учун 15 минг доллар сўраган товламачи аёл қўлга олинди\n21:59 Ўқишга киритиб қўйиш ваъдаси билан 18000 долларга чув туширди\n22:31 Хоразмда GM Uzbekistan ходимлари ҳибсга олинди


Осиё ўйинларида Ўзбекистон делегацияси яна иккита медални қўлга киритди - Халқ сўзи\nОсиё ўйинларида Ўзбекистон делегацияси яна иккита медални қўлга киритди\n17:20 20 Август 2018 Спорт\nИндонезиянинг Жакарта ва Палембанг шаҳарларида XVIII ёзги Осиё ўйинлари давом этмоқда. Таэквондо баҳсларида иштирокини бошлаган вакилларимиз иккита медалга сазовор бўлишди.\n-67 кг вазн тоифасида қизлар ўртасида мусобақада иштирок этган Нигора Турсунқулова ярим финалга қадар етиб бориб, финал йўлланмаси учун кореялик Ким Жандига қарши жанг олиб борди ва 4:14 ҳисобида мағлуб бўлди ва бронза медали билан кифояланди.\nЭркаклар ўртасида -58 кг вазн тоифасида Ниёз Пўлатов ярим финалда эронлик Ашур Зода Фарзонни ҳам мағлуб этиб, финал йўлланмасига эга чиққанди. Ниёз финалда жанубий кореялик рақибига Ким Тэ Ҳунга мағлуб бўлиб кумуш медалини қўлга киритди.\nАйни вақтда Ўзбекистон терма жамоасининг мусобақада қўлга киритган медаллари сони 6тага етди. 1та олтин, 2та кумуш, 3та бронза. Медаллар жамғариш бўйича терма жамоалар рейтингида Ўзбекистон терма жамоаси 8-ўриндан жой олган.